Visie vir dié blog? Dat dit goudgeel stuifmeel sal afgee.
En dat ons gay broers en susters in die HERE — julle wat die wêreld vul met musiek, troue vriendskap en skoonheid— ook 'n leunstoel sal vind in die stil kamer wat vir julle in ons harte reggemaak is.
Klik 'n Blog oop: HERE, BEGIN BY MY
Here, hier is Happiness.
Hoe belaglik van my om dit vir U te sê,
want eintlik is dit andersom.
U sê: "Verteenwoordiger van die Allerhoogste
hier is Happiness."
U het hom aan ons gemeente toevertrou.
Hy het goeie kos nodig.
Hy het al so baie deurgemaak
? en die pad vorentoe is nog so lank
en so steil.
Ek bid vir hom, dat U vir hom sal voorsien.
Maar ek bid eintlik eerste:
Here, begin by my.
Klik 'n Blog oop: DIE ANDER LEWENSWAARHEID
Jare gelede, in die 1980's, het ek 'n lewenswaarheid ontvang en by werk werksplek aangebring:
ELKE KEUSE KOS IETS, EN GEEN WINS IS VERNIET NIE.
Tot dusver het ek nog nie die uitsondering op hierdie reël beleef nie.
Die volgende een het vanjaar in my skoot geval, want in ons eie lewe het ons soveel genade van ander ontvang.
Mense was uitsonderlik goed vir ons gewees. Ons kinders is goed vir ons; ons kleinkinders laat ons voel asof ons saak maak.
En iewers het die volgende wete vir my onweerlegbaar geword:
SOOS WAT EK WIL Hê DAT ANDER VAN MY MOET PRAAT,
SO MOET EK VAN ANDER PRAAT.
SOOS WAT EK IL Hê DAT ANDER VIR MY MOET OMGEE,
SO MOET EK VIR ANDER OMGEE.
SOOS WAT EK WIL Hê DAT ANDER SE GEDAGTES OOR MY MOET WEES,
SO MOET MYGEDAGTES OOR ANDER WEES.
SOOS WAT EK IN VERWONDERING BELEEF DAT ANDER MOEITE MET MY DOEN,
SO MOET ANDER VERWONDERING BELEEF OMDAT EK MOEITE MET HULLE DOEN,
SOOS WAT ANDER IN HULLE GENADIGSTE TYE VIR MY DOEN,
MOET EK IN MY ONGEMAKLIKSTE TYE VIR ANDER DOEN.
SOOS WAT ANDER MY IN MY MENSWEES AANVAAR,
SO MOET EK ANDER IN HULLE MENSWEES AANVAAR.
WAT EK ONTVANG, IS GENADE.
WAT EK GEE,
IS HOE EK DIE GENADE WAT EK ONTVANG HET, BELê.
Ek dink dit is wat Jesus bedoel het.
Klik 'n Blog oop: VOORREG
Watter voorreg, Vader in die hemel!
Watter ingryping en genade!
Watter eer het ons nie te beurt geval nie
toe U, die Koning van die konings,
Heer van die here
Skepper van elke sonnestelsel in die kosmos,
Bouheer van die heelal
die gevalle stofmense op planeet aarde
vereer het met die teenwoordigheid van u Seun!
Watter liefde, Here Jesus
watter ontferming en deernis,
watter lyding en pyn,
watter sëen en bevryding
watter verlossing en hoop,
watter opoffering en oorgawe aan die Vader se plan
het U nie vir ons gebring nie
toe U God met ons geword het
Lydsame in lyding
wat as verlosser aan die kruis gesterf
en ons ongeregtighede op U geneem het.
Watter sorg en bemoeienis,
watter lyding en troos
watter insig en raad,
watter wysheid en bystand
vind ons nie in u nie, Heilige Gees,
Ons is volledig versorg, Here.
Ons kom niks kort nie.
Daarom kan elkeen van ons bely:
Klik 'n Blog oop: Hulle het Hom gekruisig
Christogram: Kazuya Akimoto Art Museum.
Klik 'n Blog oop: 558 DAE/558 DAYS
558 dae van hel, is die eerste beskrywing van die boek deur Yolande Korkie.
Ja, dit was 558 dae van hel gewees.
Dit was 'n tyd waarvan geeneen van ons in ons wildste drome kan droom nie.
Lank voordat hierdie boek die mark getref het, het ek al ure lank wakker gelê, geril, gebewe, geweet. Hierdie boek is anders as enigiets wat jy al ooit in Afrikaans gelees het. Dit is dalk anders as enigiets wat jy al ooit in Engels gelees het. Ek het aan Poisonwood Bible gedink, aan Sermons in Solitary Confinement, aan Surprised by Joy. Dit, glo ek, is die liga waarin Yolande se boek is.
Dit is 'n boek wat 'n mens... jaloers maak. En woedend. En jou oë vir die toekoms oopmaak. Dit is 'n boek wat jou anders na enige vorm van swaarkry laat kyk. Veral is dit 'n boek wat jou laat stamel oor God.
Hier is die uitgewersbeskrywing:
Twee siele verenig in liggaam en gees. Een almagtige God. Dit is die verhaal van Yolande en Pierre Korkie, wat deur Al Qaeda ontvoer is, soos vertel deur Yolande. Pierre het dit nie oorleef nie.
Vandag, dae voordat 558 DAE in Bloemfontein bekendgestel word (22 Februarie), bid ek dat die Here hierdie boek tot seën sal maak. Dat Hy die goeie werk wat Hy begin het, nie onvoltooid sal laat nie.
Dat Hy vir Yolande sal dra en vashou en met sy aanvoelbare teenwoordigheid sal seën.
Maretha, 16 Februarie 2016.
Klik 'n Blog oop: Reënblomme op die drumpel
Twee kleinkinders op universiteit... liewe aarde. Skielik het ons nog nie genoeg gepraat nie. Ek voel soos die ou tantetjie wat 46 jaar lank saam met 'n ander ou tantetjie in dieselfde tronksel was en toe vrygelaat is. Terwyl hulle so saam in hulle nuwe lewe uitstap, vat Tantetjie aan haar selmaat se arm en sê: "'Ek sal jou bel, hoor? Daar's nog iets wat ek vir jou wil sê."
Eintlik is daar nog iets wat ons, van wie julle weggegaan het om julle drome te gaan najaag, vir julle wil sê. Hier is dit:
Liewe studentekind en -kleinkind
Toe die reënblom vanoggend so daar staan en straal, was daar iets van jou in haar skoonheid. Die geur van die reënblom was jou geur. Haar prag was jou skoonheid.
Die reënblom het vertel van die Een wat haar so perfek gemaak het. Van ‘n vroeër tyd wat so gou verbygegaan het. Van vandag, wat haar en God se dag is.
Die reënblom het gestraal oor ‘n goeie toekoms, want reënblomme blom in afwagting van aan die kom is: reën, verandering, oeste, groei, lewe.
Reënblomme jok nie oor storms vorentoe nie: natuurlik mag daar ook storms en vloede vorentoe wees. Maar God het die lewe aan haar gegee en Hy hou sy hand in goeie en slegte tye oor haar.
Die reënblom draai haar blom hemelwaarts, asof sy praise & worship: “Here, my God, U is hier en ek gaan lewe.”
Jy gaan lewe, liefkind. Regtig léwe. Jy kan ook maar begin praise & worship: “Here, my God, U is hier en in u krag gaan ek lewe en blom.”
Dié God met wie jy praat, het jou lief met ‘n liefde waarby menseliefde nooit kan kom nie. Daarom sal jy elke dag opstaan, besluite neem, studeer en uitdagings oorkom met
die hande van jou Vader onder jou en oor jou;
Jesus, jou Verlosser, by jou; [Rom 8:35,38-39]
en sy Heilige Gees as jou Helper en Leier in jou.
Die Here God self sê vanoggend vir jou:
“Ek weet wat Ek vir julle (almal wat Syne is) beplan, sê die Here: voorspoed en nie teenspoed nie; Ek wil vir julle 'n toekoms gee, 'n verwagting.” [Jer 29:11]
Jou God is nie 'n In-die-steek-later nie, liewe kleinkind
GOD WILL MAKE A WAY, liewe kleinkind.
Jou God is nie 'n wanhoopgewer nie.
Jou God is ewig, elke sekonde, betroubaar en betrokke by jou,
Jou God beplan goeie dinge vir jou, 'n toekoms, 'n verwagting.
Klik 'n Blog oop: In die supermark van genade
In die supermark van genade
Vanjaar was ek in die groot supermark waar alles wat geld nie kan koop nie, te vinde was; die supermark van genade. Ek was op 'n shopping spree gewees.
Ek het ‘n rein en edel verhouding op ‘n huwelik sien uitloop: ‘n kaalvoetbruid, ‘n bruidegom wat lank vir die regte vrou gewag het. Geluk, Thys en Mary-Lou!
Ons het in ons oornaghuisie by ons kinders ingetrek, bedags onder die groot hemel, snags veilig agter tralies en 'n hoë hek. En veilig in diep geborgenheid en baie liefde.
Ek het ‘n ou man op die rand van Pretoria ontmoet: sy inkomste is rommel en herwinning. Hy het geld bymekaargemaak vir sy seun se Matriek in Lesotho. Hierdie ou man woon in ‘n skuiling in die bos; die geld wat hy verdien, plaas hy oor in sy vrou se bankrekening.
Ek het my vriendin Nellie de Beer tagtig jaar oud sien word… en beleef wat gesinsliefde en adel en respek is.
Ons was Woordfees toe. Ons naasoudste kleindogter is voorgestel as diaken in haar gemeente.
Ons het ge-Eisteddfod en gejuig oor wat Willem Postma se senior koor in die ATKV Applous-kompetisie vermag het.
Sewentigste verjaardagfees gehou, dit ook as gesin in die Oos-Kaap gaan vier, en weer in die hemel van my kinderdae, Krakeelrivier, uitgekom by neefs wat niks ouer geword het nie, net hulle dierbare self gebly het.
Met Yolande Korkie saamgewerk om 558 DAYS/DAE te vertaal en ‘n partner vir Yolande te wees. 'n Eer!
Skoonseun Otto se groot verjaardag en aftrede te NALN beleef. En God gedank vir ‘n edel man as vader van ons drie Liebenberg-kleindogters
Ons het Dreampie sien vertrek, die verlies van ‘n dierbare, koppige, vryegees-hingsie beleef. En ons was dankbaar oor sy nuwe tuiste.
Ons het ‘n Matriekafskeid beleef. En die middernagolie van Derdejaar Medies. Die groot vreugde van kleinseun Johannes se Laerskool Stellenbosch Revue op Stellenbosch. Die oproep : Ouma, ons skool se koor het gewen! R50 000 vir die skool gewen, met ‘n groot uitstappie vir die koor as beloning! Ons het ons kleindogter Maja met miniatuurspeelgoedjies sien speel: gesien hoe sy haarself kan besig hou. En besef wat 'n rots van 'n pa werd is wanneer 'n mamma werk.
Ons het die opvoering van DAGMAAN in kerke beleef… wat ‘n seën onder regie van Michelle Hetzell en spel deur Andre Louw en Shoeme Grobler.
Ons het Gospel-Skouspel op die verhoog en agter die skerms ervaar en ek het DJ Opperman se wederkomsgedig ontdek … onvergeetlik.
My sus Ryna het haar doktoraal in Wiskunde met lof geslaag. En dit twee jaar na die moord waarin ons geliefde Peet van ons geskei is. My sus Adri het my met haar liefde en erbarming geseën.
Lilian het Matriekeksamen geskryf en agterna op ‘n boot weggevaar. Maggy het haar derde jaar geslaag en saam met nege ander studente gaan vakansie hou.
Ons het die Ahn-familie uit Suid-Korea hulle klein Cho-Ahn sien doop. En Happiness Tachivona van Zimbabwe se pad met Spina Bifida meegemaak.
2015 was ‘n jaar van familie-ontmoetings. Van intense worsteling met 558 DAE. Dit was ‘n jaar van droogte en stofstorms, leë wolke, gesange en psalms by die wasgoeddraad tussen die doringbome. Dit was ‘n jaar waarin die katte geelslange gevang en baie, baie akkedisse by die huis ingebring het. Dit was ‘n jaar van verandering en onrus om ons: ISIS, student-onrus, inbrake, plaasaanvalle. Die veld om ons het kaal geword; daar was geen lente nie. Die appelkoosboom het nie eens blare gekry nie. Die blare van die wingerstokke het vol gate gewaai in die woedende wind.
Otto se lewe is gespaar toe pyp van ‘n losgerukte sleepwa deur sy motor se dak is. Op pad na Potch het God mense wat ons kinders in hulle gestrande toestand groot leed kon aandoen, in antwoord op gebed soos bliksoldate laat omswaai. Dit was ‘n jaar vol onvoorspelbaarheid, weerloosheid en eindelose gebede. Dit was ‘n jaar van keuses en volharding, soos elke ander jaar.
Ek was telkens vanjaar op die plat dak van die huis om in die geloof beter voorbereid te wees op die groot reën wat nie gekom het nie. Eendag sal ons sien of die dak nog lek! Maar ons het water uit die groot ondergrondse meer gedrink. Ons het spinasie en roketslaai en roosmaryn uit die bandetuing geëet. Ons het die goedheid van die HERE geproe.
En ons het geweet: die lewe het vir altyd verander. Die magte van die boek Openbaring het losgebars in die wêreld. In ons leeftyd sien ons die tekens van die komende einde... die nuwe Begin.
Aan die einde van 2015 is daar net een wete: God was met ons gewees, en daarom het ons die einde van hierdie jaar bereik.
Dankie, HERE! Dankie.
Wat U vir ons uit u supermark van genade gegee het, kon ons met biljoene Rande nie koop nie. Dankie dat U ons in stand gehou het. Dat U ons elke oggend weer opgewek het. Dat U ons snags in die skaduwee van u hand beskerm het. Dat u mense op ons pad gestuur het wat vir ons omgegee en vir ons gebid het. Dat U in elke donker uur van die siel by ons was, dat ons die lig in u Lig gesien het. Dat ons seker mag wees: die deure van die supermark van u genade gaan nooit toe nie. En wanneer ons daar instap, gee U alles wat ons nodig het, verniet vir ons.
Dankie, Here. Dankie.
Klik 'n Blog oop: SKOUSPEL
So was ek dan Vrydag-en Saterdagaand deel van die SKOUSPEL in die Sand du Plessis Teater. O, wat 'n voorreg om soveel passie en toewyding om my te kon beleef. Maar groter as enigiets was die verrukking toe ons veral Saterdagaand beleef het hoe die Gees van die Here net oorneem. Hoe niks onmoontlik was nie. Hoe mense sing en jubel en vreesloos word. En die wederkoms van Jesus verkondig.
Het voor SKOUSPEL nagedink oor ons geloof as kinders. Oor nou. Oor DAYS OF ELIJAH. En toe op WEDERKOMS afgekom. En so het die voordragteks ontstaan:
Die eensaam hemele van my kindertyd
God was aanwesig in hul dag en nag
Hy’t in hulle bloutes wolke wit soos kryt
gestapel: aambeeldtoppe... die hamerslag
van somer-donderweer teruggehou totdat
geen wese asemhaal, geen voël durf roer.
Van ster tot sidderende ster het Hy
sy magtige meetkunde uitgesprei
oor die swart vlak. Met sy smal weerlig-lat
het Hy in nagte van rukwind en rumoer
my oë geteister waar ek lê omring
van engele — o, veilige omsingeling!
Bo in die stormwolk God die Almagtige.
Die eensaam hemele van my kindertyd Olga Kirsch
Die Kersliedere van ons kindertyd
was ons eerste geloofsbelydenis
en ons het hulle onmusikaal onbeskroomd
onbevrees en onbevange gejubelsing.
Ons was geanker en begenadig.
het Paulus oor die onbegryplike misterie gestamel.
Maar vir ons wat gesing het
was God se Seuntjie, Hy wat later Eloi, Eloi, Lama Sabagtani sou roep
onteenseglik die Een in Wie die volle wese van God beliggaam was:
Anders as enige ander god in die hemel en op die aarde: ons liewe Jesus.
Nie uit die wit paleise nie wou Hy (uit soewereine wil)
Maar, waar die Kuise en die Arme stil en buite die hotel se poort
In ons benoude vlees ingeval.
Die eerste oë wat Hom sien
Was skaapwagters vol strooi en stof
Na baie dwaal en baie soek
En selfs digby Herodes vra!
Of die wat hande en borde was
dié’t Hy geroep met sagte groet:
Regs van die boot en links en regs
Het Hy ingesleep: ‘n vreemde prooi —
‘n visvangs soos die ou Wet slegs
in skaam vermoede kon vermoed:
Maar in sy glimlag, skielik: rein. — Feesgedig, NP van Wyk Louw.
Deesdae, grote God van my kindernagte
Gesalfde Jesus wat my versorg en gedra en met my gepraat het
soos ‘n Herder met ‘n lam
wat Hy liefhet en wou laat lewe—
deesdae, Here, is dit ‘n ander weerligsweep wat ons siele
binnedring en deurklief.
En soos stofstorms oor ‘n waterlose land
so deurwaai die rukwinde en rumoer
die wilde onsekerheid
oor wat in die toekoms die wag
die ure tussen dag en dag.
Vanaand is die aand waarin ons
Weer ons geloof in U bely en vreesloos verklaar:
en ons sal deur dié Brood gevoed word
u Woord sal ons oorlewing wees.
Righteousness being restored:
u Koninkryk kom en u wil geskied.
‘Prepare ye the way of the Lord!’...
want Hy sal kom; Hy sal sekerlik kom!
Nou het ons God die redding gebring,
nou is sy mag en koningskap hier,
en die gesag van sy Gesalfde!
Die aanklaer van ons medegelowiges is uit die hemel uit gegooi,
hy wat hulle dag en nag voor ons God aangekla het.
Hulle het self die oorwinning oor hom behaal
danksy die bloed van die Lam
en die boodskap waarvan hulle getuig het;
en hulle het nie hulle lewens so liefgehad
dat hulle onwillig was om vir Hom te sterwe nie. — Op 12: 10-11.
want niks is vir U onmoontlik nie, ook nie nou nie.
My liggaam gee ek aan U as tempel van lof
En ek sal sing en sing en sing soos in my kindertyd
Declaring the word of the Lord! — Robin Mark, Days of Elijah
Dit is 'n betroubare woord en kan sonder voorbehoud aanvaar word:
Christus Jesus het in die wêreld gekom om sondaars te verlos. — 1 Tim 1:15.
and to bring you faultless and joyful
before his glorious presence---
be glory, majesty, might, and authority,
from all ages past, and now,
and forever and ever! Amen.— Jude 1: 24,25.
Hoe sal ons die skouspel van sy koms verwoord
Die klank van die basuine, ontoeganklike Lig oop en bloot
met die brandende heelal dof in die agtergrond?
Elke straat en struik, elke township en gemeentetjie
alles wat hier asem het en leef
Abraham, Elia, Moses, Dawid, Esegiël, Daniël
ons verste voorouers saam met ons
op hulle knieë in aanbidding?
deur ‘n wit wolk gesteek
na Hom. Wederkoms, DJ Opperman.
Klik 'n Blog oop: MY IMPERFECT CHILD
MY IMPERFECT CHILD by Claire Vath made hundreds of memories return.
To all parents who are battling, all parents whose kids do not meet their so-called milestones, to all parents of intensive parenting kids, this wonderful article by Claire Vath will be a blessing.
MY IMPERFECT CHILD by CLAIRE VATH.
Klik 'n Blog oop: OORLOG
?IS-verklaring uit Volksblad, 16.11.2015
This, too, will pass, het die wysgeer eens gesê.
Nie hierdie keer nie. Die wêreld soos wat ons dit geken het, die wêreld wat ons verken en bereis het, het vir altyd verander. Van 2015 af word die ou wêreld senuweeagtig gepatrolleer deur soldate in swart en blou. Van nou af klink die woord, “oorlog” uit Europa op. Van nou af, sê hulle wat op hulle uur en tyd gewag het, moet die aarde gesuiwer en skoongemaak word vir die heerser van die nuwe ryk.
En dit sal. Die geleentheid om ons kinders en kleinkinders met die wapenrusting toe te rus wat hulle vir die tyd van die nuwe ryk nodig gaan hê, is aan die verbygaan. Want so word die tyd van die nuwe ryk aangekondig:
So sê God se Woord
Doen dit alles biddend en smeek God by elke geleentheid deur die Gees. Wees waaksaam en bid gedurig vir al die gelowiges
- Ef 6: 10-18.
Here, help ons om ons kinders aangetrek en toegerus te kry.
Klik 'n Blog oop: BESTAAN DIE MOOISTE GEDIG VAN ALLE TYE?
Bestaan daar 'n mooiste gedig van alle tye?
Soms dink ek ek het dit gevind, soos vanoggend:
En vanoggend weet ek: vandag sal hierdie gedig vir my die mooiste wees.
Klik 'n Blog oop: SONDEBELASTING OP NIE-INHEEMSE TUINE
SONDEBELASTING OP NIE-INHEEMSE TUINE
Abraham van Waterwese kom die onderaardse watervlak op Patmos, 14 km. buite Bloemfontein, meet. Hy doen dit met groot implement wat hy oor sy skouer na die watervlakpeilingsboorgat dra. Ek wil nie met Regeringsamptenare se werk inmeng of soos ‘n nuuskierige agie lyk nie, maar ek wens ek kan saamstap en kyk hoe hy dit doen. Aspekte van die nuuskierigheid was egter al nie-onderdrukbaar. “Hoe diep is die onderaardse meer hier onder die plase en kleinhoewes van die gebied wanneer dit heeltemal vol is?” het ek hom al gevra. Sy antwoord het my verstom: “Sestig meter.”
‘n Watermassa van sestig meter diep, hier in die kom aan die noordekant van die stad? Watter seën! Watter genade dat ou-ou water, wat van die skepping af daar was, hier onder ons en die bure se grond gestoor word! Watter duiselingwekkende gedagte dat die mensdom nooit meer water of minder water as wat daar in die watersiklus is, sal hê nie, en dat daar ondergrondse stoorplekke vir dié onontbeerlike gawe van God, die Skepper, is!
Desember verlede jaar vra ek weer vir Abraham: “Wat is die watervlak nou? ”
“Negentien meter,” sê hy. “Dit is droog, die reën bly weg.”
‘n Maand of twee gelede vra ek weer. “Dertien meter,” sê Abraham.
Hy was twee weke gelede weer hier met sy apparaat. Ek was te bang om te wag dat hy weer by die huis moes verbyloop, sodat ek hom kon vra.
Die waters van die aarde is nog daar, deel van die watersiklus. Dit sal nooit meer of minder word nie. Maar een deel van die totaalvolume is nie meer in ‘n onderaardse meer van sestig meter by wie weet hoeveel en hoeveel meter hier onder Patmos en die ander hoewes en plase van ons gebied nie.
In ‘n tyd soos dié praat ons van droogte en watertekorte waaronder ons streek gebuk gaan.
In ‘n tyd soos dié praat ons oor wat water vir die mensdom is, dat dit nooit meer of minder gaan word nie. Dat dit kan wegraak uit ‘n streek, dat water kan skuif.
Dat ons in ons leeftyd rentmeesters is, versorgers en bewaarders van hierdie lewensnoodsaaklike skat, erfporsie van die mensdom, die element en lewensmiddel wat nooit meer gemaak kan word nie. Dit kan skuif, ja, na nuwe opgaardamme. Dit kan skuif, ja, van onder ons grond uit na ‘n wolk bo Tokio. Dit kan skuif, ja, uit die Vaalrivier na ‘n onbekende nuwe opgaarplek. Dit kan van vorm verander: Noordpool-ys kan smelt, kuslyne kan verander, tsoenami’s kan aanrol... maar daar kan geen druppel daartoe toegevoeg word nie. Dit kan besoedel en vergiftig word, en ons kan dit ondrinkbaar maak. Dit kan ons beslis doen. Ons kan met ons een enkele oeroue watervoorraad agterbly, en dit kan onomkeerbaar besoedel en ondrinkbaar wees.
In ‘n tyd soos dié praat ons van belasting. Sogenaamde sondebelasting word op sigarette en drank gehef. Goed, so, kry die Minister van Finansies jaarliks applous van dié wat nie rook en drink nie. Maak die belasting nog hoër, verhoog dit gerus! En dan gaan ons wat nie rook en drink nie, buitentoe om die sproeiers te gaan aanskakel of die sproeiersisteem te gaan aktiveer, want die grasperk lyk nie goed nie. Ons gaan draai die krane oop om die rose, dahlias, affodille, al ons besonderse struike en plantjies, al ons blommetjies en sorgvuldig gekoesterde English country garden-akkertjies met hulle dekoratiewe fonteintjies daarin te gaan natmaak en natlei en water gee.
Hennie kom nou die dag by die huis in. “Jy weet,” sê hy vir my, “die Minister van Finansies moet sondebelasting op nie-inheemse tuine instel. Water is vir almal. Water is vir die kweek van kos, vir mak en wilde diere. Water is vir die natuur, vir die behoeftes van elke streek. Water is vir ons almal se nageslag. Vir voëls en spinasiebeddings, vir die perskebome wat by HOP-huise geplant word. Water is vir die behoud van lewe.”
Hier oorkant ons, by die afgebrande huis, blom die aalwyne nou vlamrooi. Niemand het hulle ‘n druppel water gegee nie en dit het nog nie gereën nie. Die doringbome om ons word groen, die botterblomme en klein, pienk blommetjies blom in die veld. Die prieel loop uit; die swaeltjies is terug. Die veld is kakiebruin van die droogte, maar wat hier hoort, blom en gedy.
Sal ons die boodskapper stenig, die fluitjieblaser se nek omdraai oor sy voorstel?
Skryf vir ons! seker7seker@gmail.com
Klik 'n Blog oop: Bloemfontein, EERSTE MINUUT VAN LENTEDAG 2015
BLOEMFONTEIN, EERSTE MINUUT VAN LENTEDAG 2015
Ek het vannag onder die sweepslag van die weerlig wakkergeskrik
Slegs sink en u tyd tussen my en die dood.
Ek het om middernag
water op dun metaal hoor hamer
en die elektriese storm
wild in die ruimtes hoor brul.
hamer hamer hamer hamer tog tot dagbreek toe.
Die storm en die onontbeerlike
het ná ‘n enkele lekveeg oor die landskap
weer lug-op gegaan.
O, HERE, dit is ek wat hulle in my verset teen U
ver bo die verdorde aarde help hou.
Maretha M, 1 Sept 2015.
Klik 'n Blog oop: KORTPAD-ANTIE SE BOTTERTOFFIES
Kortpad-antie se 2-minute Bottertoffies
“Is hier nie dalk iets lekkers om te eet nie?” vra die moeë, troossoekende stem in my kop (of hart?)
Kyk, baie soorte kos is vir my lekker om te eet:
GROENTESOP. Bo-aan die lys is dik, stadig gekookte groente-en-biefsop uit 'n groot pot, nie uit 'n pakkie en ketel nie. Bief- of osstertsop, spesifiek, nie hoendersop nie, dit smaak soos hoenders. Maar geurige beesvleissop met seldery, rape (geen aartappels nie), tamaties, pietersielie, wortels, prei, sampioene, rooi lensies en wie weet wat daarin — alles vars, alles self gekrap, gekerf, gesnipper, gegeur en geskil— vrou, dit is koningskos saam met 'n kaasbroodjie. Dit is goue medalje-kos, die kampioen van koskampioene.
SJOKOLADE: Sjokolade is die beste kitskos, onontbeerlik vir geluk en stille vrede, veral onontbeerlik vir mense wat by 'n gesonde eetplan hou. Een blokkie sjokolade soggens, een saans, en jy kan maande lank reg bly eet: groente, vleis, vrugte, groente, min suiker, min verfynde koolhidrate. Sjokolade haal ontbering uit verstandigheid, knaende obsessies uit leefstylaanpassings en die angel uit die wreedheid van 'n bepaalde dag. Vir dié noodsaaklike kossoort sal ek lewenslank lief bly!
GRIEKSE JOGHURT met vars, soet peertjies en stukkies nartjie daarin gesnipper. Geen suiker nie. Die kombinasie van geure is in volmaakte balans. Dit is goedvoelkos: jy voel so goed omdat jou nagereg so gesond en interessant is. Jy voel goed wanneer jy van die tafel af opstaan.
Maar soms kom daar 'n Vrystaatse dag sonder son. Wonderlik, iets anders. Dit voel soos vakansie in Ierland, maar almal praat nog Afrikaans om jou en die katte is ook nog hier. Dag twee sonder son en met 'n koue wat in jou bene opgaan, breek aan. Gister se wasgoed is nog nie droog nie en klap jy die laptop toe, kom Mathata daarop sit, vir die laaste hitte uit die masjien. Die derde Ierse dag breek aan, die gasverwarmer se gas raak op met 'n onheilspellende geprut. Die gashandelaars gooi hande in die lug: die hele Bloemfontein het voor jou kom gas koop, en die laaste 400 voor jou het met leë, blou hande omgedraai.
Dan begin die moë, troossoekende stem in jou vra: “Is hier nie dalk iets lekkers om te eet nie?”
Nee, nie gister se groentesop nie.
Nee, nie die joghurt-ding nie, dis te koud daarvoor.
Nee, nie sjokolade nie, dit word gerantsoeneer en om dit uit die fles te steel, is 'n misdaad.
Maar kortpad-antie het 'n lekker ietsie in die kop: sy kan bottertoffies maak, 2-3 minute vir die hele prosedure.
KORTPAD-ANTIE SE 2 MINUTE BOTTERTOFFIES
Kry vir jou 'n koppie.
Skep een desertlepel botter (gelyk geskraap) daarin.
Skep 2 desertlepels bruinsuike by.
Sprinkel 'n klein bietjie sout daaroor.
Drup een drupel vanilla- of amandelessens daarop.
Skep een desertlepel volroommelk daarby.
Sit die koppie in die mikrogolfoond, skakel aan en hou die koppie deur die venstertjie dop.
Wanneer die mengsel begin borrel, is jou bottertoffies byna gereed.
Haal uit, roer. Die kleur moet goudbruin wees, nie bleekbruin nie en hopelik nie sjokoladebruin nie, alhoewel beide steeds heel lekker smaak.
Wanneer die mengsel die kleur van jou keuse is, skep teelepelsvol op 'n kleinbordjie uit.
Laat afkoel. Geniet.
Ns. Kortpad-antie maak soms op 'n Sondagoggend 'n kooksel hiervan vir klein kindertjies by die kerk. Dit moet ook mos vir kinders soet en lekker wees in die huisgesin van die Here…?
Vir dieper, blywende troos, lees JESUS IN DIE OPELUGHOSPITAAL. Klik sommer hier: http://www.seker.co.za/default.aspx
Klik 'n Blog oop: WAT JOU SIEL LAAT SING, IS JOUNE
Wat jou siel kan laat sing, is joune.
Dit waarteen jy vaskyk, het ons al keer op keer beleef, bepaal wat jy dink, die inhoud van jou denke.
Ons ry gereeld by sekuriteitsoorde verby waar daar van die huise aan alle kante toegebou is. Meenthuis voor jou voordeur, meenthuis links, meenthuis regs, meenthuis waar jy jou agterdeur oopstoot.
Waar om die son in die middelste meenthuis in? wonder ek ewe gereeld.
Nooit kyk die eienaar van daardie middelste meenthuis in geel lig, in 'n dagbreek of sonsondergang in nie. Daar moet dus mure in so 'n kop opgaan, want dit waarteen jy vaskyk, bepaal wat jy dink.
Dit waarteen jy vaskyk, bepaal telkens ook hoe wyd en ver jy dink. Dit waarteen jy vaskyk, bepaal telkens weer die reikwydte van jou denke: hoe ver jou verlange gaan, hoe groot jou verwondering is, hoe laag jy voor die Here wil neerval.
Ons hang ons wasgoed elke dag aan wasgoeddrade waarvan die stutpale soetdoringbome is. Kom die lente, ontplof die stutpale van geel blommetjies. Dan sak wit skoenlappers en heuningbye op die stutpale toe; dan klouter groot, lieflike swart boomkewers op die takke rond.
Elke dag staan ons oor die groot grasvlaktes om ons en kyk. Nou, in die winter, is dit asof ons op 'n kakiekleurige mat staan, een met die blou tentdoek van die hemelruim daaroor gespan. Na alle kante strek die vlaktes. 'n Paar kilometer verder beoefen kunsvlieëniers elke naweek hulle kuns. Van die lughawe se kant af trek stralers so nou en dan 'n wit streep deur die lug oor ons grondjie.
Ons grondjie is net 'n paar hektaar groot. Daarvan het ons kaart en transport. Die vlaktes om ons behoort aan ander; slegs met ons oë mag ons oor hulle grond stap. En tog, weet ons nou, besit ons die volle ruimte hier: al die skoonheid, al die stilte, al die vrede; die volle hemelruim, die maan en sterre, die sonlig en die vlaktes van horison tot horison.
Wat jou oë kan inneem, wat jou hart kan bly maak, wat jou siel kan laat sing, is mos joune.
Klik 'n Blog oop: HUIS AFGEBRAND? ANTIE LIKE DIT.
AGTERSTE ANTIE LIKE DIT !
Die agterste antie, sê die toergids, sal dalk ook uiteindelik op die bus kom. En hy sug diep, want die agterste antie lyk verlore in die groot en vreemde wêreld waarin die jonges so gemaklik en moeiteloos rondloop, selfs op vier en 'n half.
So staan die agterste antie verstom na die likes op Facebook en staar. Mense like ander se webwerwe. Hulle like dit as iemand 'n lekker resep met ander deel. Hulle like dit as iemand skryf haar ma is oorlede, haar nefie is vermoor, sy is met kanker gediagnoseer. Sommige skryf persoonlike boodskappe, ander like haar inskrywing net.
So kry sy ook boodskappe in haar e-posbus: Like my webwerf.
Nou kom die antie uit die beskeie periode van nederigheid en nie-voor-op-die-wa-wees nie. Beskeidenheid is 'n deug, om jouself soos 'n jakkals wat sy eie stert prys, op ander af te dwing, is gewoon ongemanierd en baie verkeerd.
“Antie! ” roep die toergids. “Kom, jy gaan die bus verpas!”
Antie verstaan niks nie. Mense wil op Facebook gelike word. Kry hulle te min erkenning? Voel hulle misken? Het ons soveel ongerekende mense in die land dat almal nou deur almal gelike wil word, en dit onbeskaamd vra? Like my?
Onderskei mense nie meer tussen pyn en prestasie nie? Mense like sowel velkanker as akademiese prestasie, 'n verkoueverslag sowel as 'n mooi foto.
Antie het klaar die bus verpas. Nou verstaan sy niks meer nie.
Sondag, terwyl Antie koppies na die Kerk se Sondagtee drink, vra sy vir Mariana, wat altyd baie sagter as die toergids reageer: “Mariana, weet jy dalk hoekom mense so aanhoudend vra dat ander iets wat hulle op FB sit, moet like?”
Mariana kyk sag, sy praat sag: “As jy iets like, Antie, gaan jou like-aksie na almal in jou FB groep. Hulle sien dit wat vir jou belangrik of goed of nuus was. Hulle sien waarvoor jy omgee.”
Antie staar haar aan. Like beteken dus nie net like, soos in like nie.
Like beteken dus nie dat Antie, soos 'n goeie onderwyseres, 90% of 100% aan die FB-vriend se inskrywing toeken en, soos 'n goeie juffrou, net die allerbeste inskrywings kies om privaat aan die FB-vriend erkenning daarvoor te gee nie. Like is nie 'n private kompliment nie. Like beteken: SIEN DIT OOK RAAK, vriendekring. Like beteken: Hierdie is seer, hier is lyding, hier is iets pragtigs, hier is iets opbouends, hier is iemand vir wie julle ook kan bid. Like beteken: hier is 'n internetskakel na 'n nuwe besigheid van een van ons vriende. Hier is adel, verlies, dood, nuwe lewe.
Like beteken: stuur hierdie nuus gou die wêreld in. Laat ander kennis neem van wat hier gebeur. Like dit, dan kan dié wat die nuus kry, dit dalk ook like en die nuus in ander vriendekringe verkondig.
Mariana vat vir Antie aan die arm. “Oppie bus, Antie,” sê sy vrolik. “Like tog Andrew Murray gemeente se Facebookblad?”
“Ek sal,” sê Antie. En daar gaan die bus, Antie uiteindelik ingelig daarop.
Opmerking, want Antie se oë makeer min: Kyk lank na die prentjie. Soos met LIKE is daar verbasende dinge in hierdie wêreld.
Klik 'n Blog oop: ELKE KEER
Elke keer voordat die total blackout gekom het,
Het U gekom, my God
en was daar lig.
Elke keer voordat alles gesterf het
en lewe teruggegee.
Elke keer voordat alles verwoes is
en met herstel begin.
Elke keer voordat ek in die diep waters versink het
het U gekom, my Heer
en u hand na my uitgesteek.
Elke keer voordat ek die regte pad verlaat
En bestemminglose doolhowe binnegegaan het
Het U gekom en agter my gepraat:
“Hier is die pad, loop hierlangs.” (Jes 30:21.)
En elke keer, al die kere
voordat ek U, my Krag en my Redder,
my Hoop en my Waarheid
my God en my Here
van aangesig tot aangesig sien
sal dit so wees.
Vir 'n Bybelstudie oor Algehele Kragineenstorting, klik hier:
Of hier: http://www.seker.co.za/Verniet.aspx
Klik 'n Blog oop: DAG VAN DIE SEUNTJIE TUSSEN DIE BUISE EN DIE WIT HUSKY
Gisteroggend was alles so buitengewoon normaal gewees, so stil en oop vir skryf en werk en rustig leef.
Wat sou hierdie dag inhou? Het ek byna bekommerd gedink. Buitengewone normaliteit is nie juis ons styl nie.
Wasgoed gewas en alles aan die lang wasgoeddrade tussen die doringbome opgehang. Hennie het kom help. Om ons was die vlaktes, kakiekleurig op die vooraand van die winter. Die perde het hoorbaar in die lang gras anderkant die kampdraad gewei. Buurman Kobus se lammers het na die ooi geblêr; sy het met 'n diep uhm-uhm-blêr geantwoord. Naby ons het 'n bloukransvoël op lang bene geland. Bo ons was die hemel blou en vogloos, skreiend mooi, want dit is droogtetyd en die boere trek swaar.
Dit is net 'n wonderlike rustige werksdag, het ek gedink.
Toe kom die buurt se groepsboodskappe per Whatsapp. Hoe laat is dit beurtkrag (nie-krag!) hier by ons in die veld?
Ek blaai terug: die storie van die wit Husky met die blou oë wat nou al drie weke lank hier op die grondpaaie ronddwaal, spook by my. Aan wie behoort sy? Hoe het sy hier waar dit wyd en oop is, beland? Waar dwaal sy vandag rond, die arme ding?
Nog 'n boodskappie in die groepsposbus: Bid asseblief vir my kleinseun, Ruan. Hy ondergaan more 'n opehart-operasie.
My hart mis 'n paar slae. My agtjarige kleinseun speel rugby, doen atletiek, skryf vraende briefies as ek nie gou genoeg op sy e-pos reageer nie: “Waar is jy?” Ina Kruger se kleinseun ondergaan 'n opehart-operasie.
Ek skryf terug: “Hoe laat, more? En hoe oud is hy?”
Sy antwoord: “Sewe-uur, more (26 Mei 2015.) Dit is 'n elf uur lange operasie. Hy het reeds 12 hartoperasies ondergaan. Hierdie is sy vierde groot een. Hy is sewe jaar oud. ”
Sy heg 'n foto aan: seuntjie tussen pypies en buise, een of ander wit apparaat (pasaangeëer?) tussen die handjies. Hy het 'n sweetpak aan, soos ons kleinseun voor rugby. Maar die ogies is anders. Johannes s'n blink van vrolike afwagting. In hierdie kind se ogies is die swaarkry van sewe lewensjare vasgelê.
O, Here, onse Here... help hierdie kind, sy ouers, grootouers en geliefdes!
Ons ry stad toe vir die nag, stoot die hekkie na ons stads-kothuis oop. Langsaan, in die kinders en kleinkinders se huis, skakel iemand die eerste lig aan. Ons het nie-krag hierlangs netjies gesystap!
Wolfie, die Labrador, wag ons nie in vir sy snytjie brood nie. Hennie ontdek waarom: “Wolfie het 'n maatjie.”
“'n Ander hond,” sê Hennie en gaan skakel die TV aan.
Die ander hond interesseer my. Hoe het die ander hond hier ingekom? Het ons kleinkinders sowaar, naas die hamster, die kat, die Labrador en Carlos, die miniatuur-asempie van 'n miniatuur-hond, 'n verdere dier bygekry?
Ek hoef die ander hond nie te soek nie. Wolfie is buite homself; uit sy vel uit. Die ander hond vlug beangs voor hom uit, om en om die kothuis. Die ander hond lyk soos 'n beangste wit streep met blou oë.
Daar is sekerlik meer as 'n miljoen huise in die stad. En waarskynlik 'n duisend strate en stegies. Daar is twintig of meer woonbuurte.
Die wit Husky met die blou oë, die een wat ver buite die stad op die grondpaaie rondgedwaal het, hol in sirkels om ons kothuis in die stad, Wolfie agterna.
Die rustige dag sterf met kleinkinders wat die wit Husky deur die huis na die voordeur en via die voordeur na die voortuin sleep, pleidooie om haar te mag hou, naamgewing (sy heet nou Snowy). Dit eindig in 'n raaisel: hoe het Snowy in die erf met sy drie meter hoë duiwelsvurk-omheining ingekom?
Dit eindig in gebed vir 'n sewejarige seuntjie met jare se lyding in sy kinderoë.
Here, onse Here, hou vir Ina Kruger, haar kleinseun en almal wat hom liefhet, vas.
Laat daar vir hulle 'n normale dag aanbreek. Asseblief.
Ns. Vanoggend was die wit Husky nie meer daar nie. Sy het verdwyn, hoe en wanneer weet ons nie.
Maar ons het haar gesien. Ons het aan haar maer, vuil lyf geraak. Sy het Snowy geword en in ons oë gekyk.
En Ruan het sewe-uur sy Pre-Med gekry, laat Ina weet.
Klik 'n Blog oop: KUNSWEDSTRYD
Onthou toe mos vanoggend: ons was sulke vreesbevange kinders gewees. In die Bybel staan dat daar verskriklike dinge op die pad van oumense is (dat hulle bang is vir val en struikel en honde wat teen hulle opspring, motorfiets wat hulle kan omry, skat ek). Maar vir óns generasie was daar ook verskriklike dinge op die pad van grootword.
·Ons was bang vir die skoolhoof.
·Ons was bang vir musiekeksamens en vir die eksaminator. (Hier was ons so bang dat ons kon beswyk.)
·Ons was bang om vir ons ouers te sê van ou mans wat vreemd optree.
·Ons was bang om met grootmense oor gay outjies in die skool te praat. Oor hoe hulle gespot word. Oor hulle plek tussen ons.
·Ons was bang vir verloor en misluk, vir byname, vir foute maak.
Dalk was dit maar net die gees van die tyd waarin ons geleef het.
So gaan ons toe verlede week kunswedstryd toe, hier in Bloemfontein. As die deelnemers bang is, lyk hulle nie so nie. Wanneer Anton Esterhuise simbole aankondig, gesels hy met die kinders. Soms neem hy voor die klavier stelling in om vir hulle te speel wat hy bedoel. Daar is geen vernedering nie, net rustige, deurdagte wenke en aanbevelings. En genoeg lof vir wat goed was.
Eers wanneer dit jou kleinkind is wat soos 'n maer kuikentjie daar voor die beoordelaar staan, besef jy wat woorde en 'n atmosfeer aan 'n kind kan doen. Jy sien die koppie knik. Jy sien die blou oë so stip gerig op die man wat talent, ure se oefen en volgehoue toewyding evalueer. Jy sien die glimlag met die terugkomslag.
Jy loop uit die saal uit en jy weet: hulle sal nie bang wees nie. Nie vir nog musiek, nie vir nog blootstelling nie. 'n Beoordelaar vir wie dit om die kinders gegaan het, het die simbole — en 'n stukkie toekoms sonder vrees — daar langs die klavier uitgedeel.
Klik 'n Blog oop: MMUSI MAIMANE'S OPEN ARMS
Mmusi Maimane se oop arms
Mmusi Maimane's open arms
Foto-erkenning: Nasief Manie/Foto24
Hoeveel dae is dit nou dat ek aan dié Sondag dink? Nee, nie Sondag, 10 Mei 2015 nie: 'n vroeëre Sondag. Dit was my blombeurt in die kerk. Het die laaste Afrikaners in die plaastuin (hiperbool!) gepluk en kerk toe geneem. Met geplukte Afrikaners, 'n sinkplaatpat en min blomdoenvaardighede gaan diens 'n mens die blompot ter plaatse, voor in die kerk, hopelik voordat die ander kerkgangers opdaag.
Ek druk Afrikaners tussen die loof in. Hoor skielik kindervoetjies, die geluid van hardloop,
Nog skaars omgedraai, toe het die twee dogtertjies my reeds om die lyf beet: ''Hi, Tannie! Hallo, Tannie!"
Hulle is nuuterig in die gemeente, kom saam met hulle ma, 'n enkelmoeder wat in 'n woonstel naby die kerk bly. Daar is min wat inspireer in dié omgewing. Snags staan die vroue van die nag op straat en maak die uitlanders se nagwinkeltjies oop. Min mense sal hierdie omgewing huis wil noem. Om van kinders hier grootmaak nie eens te praat nie. Jy kyk die kafees en klein winkeltjies, die advertensieborde van die omgewing so, en jy vertrou net die nuwe megamotorhandelsaak met sy indrukwekkende vertoonlokaal. Wat word regtig in al dié plekke verkoop, bedryf, beplan en uitgevoer?
Die twee dogtertjies uit dié omgewing het my om die lyf beet. ''Tannie, ek kan nie wag vir Sondagskool nie! Tannie, dis lekker hier!''
Ek maak my arms wyer oop en druk hulle teen my aan: "En ons is so bly julle is by ons!''
Die week daarna koop ek jellielekkers en sit dit in my handsak. Sondag gaan ek dit vir hulle gee. Daardie ou twee lyfies teen myne... daardie sekerheid dat hulle in ons gemeente mag tuiskom...
Sondag sit net hulle ma agter in die kerk, haar oë asof vir ewig treurig. Hulle is weg, Gauteng toe. Hulle is in 'n Plek, bel elke aand, sukkel om aan te pas.
O, HERE, wees by daardie twee dogtertjies in die Plek. En laat hulle tuiskom by U!
Sondag, 10 Mei, sê die nuwe leier van die DA, Mmusi Maimane dat sy party 'n tuiskomplek vir alle Suid-Afrikaners moet wees wat eenheid, nie verderling nie, begeer. Vir almal wat in waardes glo. Vir mense wat skole wil bou en geleenthede wil help skep.
Het ons wat Afrikaans praat, ons wat gevoel het asof ons ook in 'n woonstel vasgekeer is in 'n omgewing waarin ons nie ons kinders wil grootmaak nie, in ons gees na 'n jong man wat so praat, gehardloop en vir hom gesê: "Dis lekker hier...?''
Om ons sê talle mense dit. Dit is lekker om te wees waar ander omgee.
Dis vreeslik om te wees where nobody could care less.
Ver buite politiek, die kerkmure en die ruimte by die blompot: Here Jesus, U het kinders omhels en die randfigure aan U laat raak. U het u arms toé so oopgehou. U doen dit nog vir my. Help my om my arms oop te hou, sodat ander kan sê: ''Dis lekker hier waar U onsigbaar teenwoordig is."
Klik 'n Blog oop: WELVOORT OF RYKDOM
Welvaart of Rykdom?
"It is not a sign of wellness to be adjusted to a sick society.''
Wow. Gistermiddag staan ek onder die hemelkoepel en die bruinrooi wingerdblare en ek bid hardop boontoe: "HERE, baie, baie, baie dankie vir wat ons uit u hand ontvang het.''
Ek kyk om my rond. Sementdam se wal in die proses van krake uitkap. Victoria, die kat van die afgebrande huis langsaan, op die huis se plat dak. Sy weet daar is muise in die plafon. Ons weet dit ook. Hulle vreet hulle pad langs die geyser oop kombuis toe, waar hulle snags verder aan enige ryp vrugte op die tafel vreet.
Ek loop om die huis. Daar is twee ou tafels, planke, 'n muursok, blikke, emmers, optelgoed. Die klein swart skroefies, die kragskroewedraaier, die elektriese boor, die klamp waarmee mens planke in plek hou wanneer jy hulle met die kragsaag deursaag. Ek los hulle sommer daar, want daar is nie reën in die vooruitsig nie.
Hoekom is dié lewe vir ons so lekker dat ons soms saans nie aan die slaap kan raak nie, so vol is ons van die vreugde van die lewe?
Is dit die uitdink van planne, die kreatiwiteit, die tevredenheid wanneer 'n palet (pallet) 'n rak geword en ek dit met optelplanke en swart skroefies en die kragskroewedraaier gemaak het?
Hoekom maak al hierdie dinge mens se gelukkig?
Ek het dié video gesien en die stelling het my getref: It is not a sign of wellness to be adjusted to a sick society. Het gaan insit by die bespreking, en dit uiters interessant gevind.
Van die deelnemers het oor fases in 'n mens se lewe gepraat: youth on the frontline, retired living, nuwe tye. Daar is 'n regte oomblik om dinge te ignoreer, om besluite te neem. Om die status quo te aanvaar of te verwerp.
Rykdom begin wanneer 'n mens dit begin raaksien, jou hand daarna uitsteek en oorvloed raakvat. En dit is rykdom om in 'n kringetjie te gaan sit en te luister na mense wat dieselfde taal as jy praat.
Klik 'n Blog oop: VROLIK IN DIE SEMENTDAMSLIK
Gister, op Vryheidsdag, het ons gewerk, ek voor my rekenaar, Hennie voor syne. Twee keer, wanneer ons skouerblaaie styf raak van stilsit, het ons in die leë sementdam ingeklim om dit verder skoon te maak. Dae lank skep ons nou al tien jaar se slik daaruit, sodat ons by die krake wat die dam laat lek, kan uitkom. Gister kon ons die rubberbesem en kragblaser ingespan om by die damvloer en die krake ontbloot te kry.
O, die heerlikheid van sulke werk! Dit is deel van 'n selfdoen-, altyd-aan-die-heelmaak-, planmaak-, herwinnings- en skeppende leefstyl.
Hoekom werk sommige van ons ewe vrolik in gladde dam-slik? Hoe word 'n mens so? Hoekom bly jy so? Mind over matter — wil bo wete?
Moet darem sê: vrolikheid in dam-slik is nie alles wil bo wete nie.
Soms moet 'n sies!-ding uitdroog, sodat jy kan sien wat dit werklik is. Toe die eerste paar skopgraafskeppe van tien jaar se ag-sies! slik oor die damwal gegooi is en 'n ruk in die son lê en bak het, ondergaan dit toe mos 'n metamorfose. Dit word gryswit, reukloos, lig soos karton. Met die water daaruit, is dit niks anders as gekompakteerde gryswit skywe nie. Wat in die ligte slikskywe is, sou ek graag wou weet. Is dit kalk? Sand? Vis-en paddamis? Maak dit grond vrugbaar of dood, soos growwe sout?
Vir 'n vroliker gemoed moet 'n sies!-ding soms eers 'n rukkie lank aan die ander kant van die damwal lê. 'n Vrou raak vrolik vir vieslike werk as sy weet die vieslike goed waarmee sy werk, word onskadelik en reukloos in die son, net anderkant die damwal.
Maar vrolikheid vir vieslike werk het ook sy eie storie. Toe ons nog kinders was, het ons pa 'n rommelwerf gekoop. Ek weet nou dit was soos 'n skatkis vir hom. Ek moes (en wou) kruiwaens vol scrap van die buitewyke van die dorp na ons huis stoot. Rommel by die huis, het hy nuwe dinge daaruit gemaak: biltongkerwers, 'n tweesnydende swaard, hoenderhokke, sluise vir die leivore. Ek het nie eens agtergekom wat hy in my vaslê nie. Hy het sekerlik ook nie geweet dat hy iets in sy kind ingraveer nie: iets van sy eie wese.
Ons doen dit almal, en weet dit nie.
Ons doen dit heeltyd, en kyk die gravure, die pen of spyker in ons eie hand mis.
Ons is gegraveer met die menswees van dié wat ons grootgemaak het.
Ons kinders en kleinkinders word graveer met ons menswees.
Vanoggend se Kaapse Kansel-Bybelstudie, weet ek nou, het gister in die leë sementdam begin.
Gisteraand, toe ek sien en hoor hoe die Staatspresident van ons siek land praat. het dam-slik en gravure en die vraag oor ons toestand alles in Skriflig ingeskuif. Om uit te kom by WAT DINK DIE HERE OP VRYHEIDSDAG IN SUID-AFRIKA... EN HET DIE PRESIDENT SNERT GEPRAAT? klik hier: http://www.seker.co.za/default.aspx
Klik 'n Blog oop: ANONIEME TYDBOM
So dink ek toe dit gaan oor 'n rugbyspeler, dié voorblad-nuussnoepsnit.
Bomme rondom rugbyspelers is nie my cuppa nie, dus lees ek so byna-byna by die berig op bladsy twee verby. Maar skielik sien ek die naam. Ek het al so dikwels met die geestelike leier rondom wie daar 'n bom gebars het, kontak gehad. Ons is by die ken-mekaar-goed vlak van kommunikasie en kontak.
Ons is almal diep verdorwe; die ou natuur sit vlak.
Hoekom nog 'n keer? skree dit vroom (????) in my. Nog 'n klad op die Kerk se naam. Nog 'n skande, nog 'n skade. Het ons nie genoeg van aantygings teen geeslike leiers nie, genoeg Huisgenoot-stories, genoeg ongeloofwaardigheid nie? Het ons nie genoeg valsheid en bedrog oral om ons nie?
Vroom, vroom... Allesbehalwe vroom, allesbehalwe reg.
''Ek glo dit nie,'' sê Tweedekleinkind, die fiercely independent one, die een wat net feite glo en altyd regverdig dink, dikwels tot die frustrasie van die onregverdiges. ''Dis nie hoe hy is nie. Iewers is daar 'n ander ding.''
Die een wat die aantygings gemaak het, het anonieme briewe gestuur na elke instansie wat vir ons broer in die geloof saak maak. Naamloos het die klagtes geland, naamloos is hulle veronderstel om te bly. Maar die naam van die een wat aangekla word, pryk op elke voorblad in die land, op die Internet, op mense se lippe.
Vanoggend ry ons Patmos toe, die grasvlaktes stil om ons, die blou hemel soos 'n koepel waarin ons iets vir die God van Waarheid en geregtigheid moet sê of vra.
Vergewe my my onvroom vroom eerste gedagtes, Here. Ek het geen feite gehad nie, ek het op koerantopskrifte reageer, en dit is geen verskoning nie.
Ek bid vir elkeen wat by hierdie saak betrokke is. Ek bid vir waarheid en regverdigheid.
Op pad huis toe, vanoggend, het Jesus se woorde by my opgekom:
As jou broer verkeerd opgetree het teen jou, gaan wys hom tereg waar julle eenkant alleen is.
As hy na jou luister, het jy jou broer teruggewen.
Maar as hy nie luister nie, neem nog een of twee met jou saam, sodat alles wat gesê word, deur die woord van twee of drie getuies bevestig kan word.
En as hy na hulle nie luister nie, sê dit vir die gemeente. As hy ook na die gemeente nie luister nie, moet jy hom as 'n heiden en 'n tollenaar behandel.— Matt 18: 15-17.
Gal 6:1 het later bygekom:
As Anoniem regtig omgegee het, sou hy/sy alleen na ons broer in Christus gegaan en sy/haar waarnemings/kommer/bedenkinge/gevoelens oor die saak/ongemak/dinge wat hy/sy teen die nou aangeklaagde broer in die Here het, gaan deurpraat het. Dan sou hy/sy die vierstap-proses gevolg het.
Vanoggend bid ek
dat reg en geregtigheid sal geskied;
dat die HERE elke onwaar aantyging sal uitwis. Dat die Kerk sy lidmate in die vierstap-proses van Christus sal oplei en onderrig;
dat anonimiteit sal verdwyn en die gesindheid van Christus in ons sal leef.
Klik 'n Blog oop: WONDERWERK TYDENS BEURTKRAG
Het vanoggend 'n wonderwerk beleef en Hennie as getuie ingeroep.
Was besig om aan Deuteronomium 28 vir die Toeligtingsbybel te werk, toe die krag skielik afgaan. Beurtkrag, fase twee.
“Gelukkig kan ek op my laptop aangaan,” sê ek dankbaar vir Hennie.
Toe sien ek dat ek die laptop se kabel en prop nooit by die muursok ingeprop het nie. Terwyl ek nog kyk, kom die boodskap op die skerm: 12% battery power left. En minute daarna: 9% power left. Kort na die 9% waarskuwing verdwyn alles: die skerm is swart en die laptop skakel self af.
Beurtkrag, fase 2.
Deuteronomium 28! dink ek. Dit moes nie so gebeur het nie; onderbrekings hier versteur die diep verwondering omdat een nasie se geskiedenis so feilloos en so skrikwekkend volledig in dié hoofstuk profeteer word: eers deur Moses, later ook deur Esegiël en Daniël. Swart skerms moet nie hier gebeur het nie, want ek het pas in die Skrif ontdek wat die grootvlerk-arend van Deut 28 is.
Beurtkrag, fase 2, moes nie hier gebeur het nie.
Ek druk moedeloos, teen alle logika in en vies op die aanskakelknop van die laptop. Die skootrekenaar begin gons; die skermskut en balkie waarin ek die wagwoord moet intik, verskyn. Ek tik die wagwoord in en daar is Deut 28 voor my.
Ek werk met byna ingehoue asem voort, teksvers vir teksvers. Op die funksiebalk onderaan die skerm wys die battery-ikoontjie: o% (ENERGY/POWER) AVAILABLE. Rooi kruisie, geen krag, beurtkrag fase 2, laptop aan geen eksterne kragbron gekoppel nie.
Ek werk voort. Naby die einde van Deut 28 roep ek vir Hennie en wys die een ding na die ander aan hom uit: “Kyk, geen krag nie. Hierdie laptop het al afgeskakel. Dis 'n wonderwerk, dié.”
Hennie het lank en stomgeslaan staan ek kyk hoe ek sit en werk, aanlynkommentare raadpleeg en voortgaan.
Ek het klaargemaak met die hoofstuk, alles gestoor en middagete op die gasstofie gaan voorberei: beurtkrag, fase 2.
Vandag, 14 April 2015, het ek in die ondenkbare krag van die HERE aan Deut 28 gewerk.
How to fix a dead laptop battery.
Dis nie wat ek vanoggend gedoen het nie.
Ek weet nie of dit werk nie, het dit nog nooit probeer nie. Maar, wie weet?
Bron: https://www.youtube.com/watch?v=4u2XwlZqqHg. How to Fix a Dead Laptop Battery
Klik 'n Blog oop: Klitser-kitskoffie- en- kouemelk cappuccino
CAPPUCCINO met kitskoffie en koue melk klink onmoontlik. En die smaak dalk bedenklik?
Was erg gefrustreerd gewees. Die melkskuimer wat alles net reg doen, het besluit om in te gee, vanselfsprekend gedurende 'n langnaweek. Alles wat onontbeerlik lyk, breek mos gedurende die tydperk 16 Desember tot 8 Januarie. En dan weer gedurende die Paasnaweek of gedurende die vakansiedae in Meimaand.
Wat het oorgebly na die heengaan van die melkskuimer?
Kitskoffie. Ons s'n was Nescafe gewees.
'n Elektriese klitser.
Koue volroom langlewemelk in die yskas.
Bruinsuiker. Wit suiker ook, maar ons hou nie daarvan nie.
Waar daar 'n klitser is, is daar 'n plan. Hier is hy:
Gooi 'n halfkoppie koue volroommelk in 'n mengbeker en klits dit met die elektriese klitser. Dit skuim en die skuim word dikker!
Skep een teelepel bruinsuiker daarby en klits voort. Die skuim word dikker!
Skep een teelepel Nescafe by die skuim. Klits voort. Die dik skuim lyk wonderlik bruinerig, koffierig.
Maak 'n koffiebeker halfvol met 2 teelepels kitskoffie en kookwater. Roer 'n lekker groot lot van die dik skuim daarby in.
Vul die koffiebeker nog 'n bietjie verder, skep nog skuim bo-op. Die melk-bruinsuiker- en koffieskuim sit triomfantelik, dik en indrukwekkend bo-op.
Dié resep gaan ek vir my kleinkinders gee. Daarby sal ek skryf: '''Ons almal se dae is te kort vir smaaklose koffie.''
Moet toutjie om my vinger bind, sodat ek kan onthou om dit af te neem.
Klik 'n Blog oop: Die diepe erns van Paastyd 2015
Wanneer iemand wat baie siek is, met jou praat, luister jy aandagtig.
John Piper veg teen prostaatkanker. En hy vra: Waarom doen ons as Christene oral op die aarde wat ons in die Paastyd doen?
Waarom sing ons, verkondig ons die Paasfeesboodskap, waarom voer ons Passiespele op? Waarom is Paasfees so 'n groot fees?
Omdat dit nuus is.
Omdat dit die ewige, ewigdeurende nuus is.
Omdat my en jou lewe met hierdie nuus van genade vervleg is. Omdat die nuus nie slegs bespreek kan word nie; omdat dit onvermybaar is.
Omdat ons lewe van hierdie nuus afhang.
Omdat God sy Skoonheid in Jesus Christus as geskenk aan ons gee.
PASSION 2015, JOHN PIPER
The message of every religion is: do something for your god.
One faith on the planet has news. This is the message of Jesus Christ.
Klik 'n Blog oop: STORMMUSIEK
Die musiek het laataand oor die vlaktes losgebars. Musiek van die storm, het ek gedink. Ongedempte donderslae, weerligstrale wat van bo tot onder gesien kan word, elke vurk, elke dodelike vuurtong. Ver oorkant die N1 het die veld aan die brand geslaan, want waar die vuurtong slaan, is daar vuur.
God se musiek vervul die mens met sidderende ontsag. Ons het niks anders as die mure en dak van ons tentwoning op die grasvlaktes gehad om ons teen die vuur uit die lug te beskerm nie. Ons net niemand anders as God gehad wat sy hand oor ons kon uitstrek nie.
Toe ons sy hand oor ons gevoel het, het die musiek mooier en mooier geword: water wat sing, strome op die sinkdak, die wind wat by die water inval. En die tromslae van die donderweer.
Ons het gesidder en ons was verruk.
Music of the Storm, Maretha Maartens. YouTube https://www.youtube.com/watch?v=rNP5yoOy_Ck&feature=youtu.be
Klik 'n Blog oop: SOET EN STOUT 7-MINUTE SUURDEEGBESKUIT
SOET EN STOUT 7-MINUTE SUURDEEGBESKUIT
Hard werk is één ding. Die verlies van tradisies en lekkertes omdat jy te besig is, is 'n ander ding. 'n Onding. Die verlies van beskuit omdat daar 'n onvoorspelbare element in jou stoof se oond is, is 'n daaglikse opstaantragedie.
'n Paar weke gelede het ek besluit: tot hiertoe en die verder nie. (Verder is dalk regtig te ver, want die naaste inkopiesentrum met beskuit is grootpadlangs, oor die N1, oor die vlaktes tot op die rand van die stad.)
Hiertoe, dus, nie verder nie.
Daar is witbrood in die huis. Hulle bak dit met suurdeeg.
Daar is botter, bruinsuiker en 'n mikrogolfoond in die kombuis.
Gebruik wat jy het, preek ek altyd vir myself en Hennie en ander.
Witbrood, botter, bruinsuiker, 'n mikrogolfoond en 'n lus vir beskuit. D t is wat ek het.
Ek sny 'n paar dik snye witbrood, dikker as my dikste vinger.
Ek smeer hulle dik van die botter, strooi bruinsuiker op die botter en druk alles fem vas.
Ek sit hulle net so in heel snye op die mikrogolfoond se glasbord en skakel die oond op hoog aan. (Dis 'n goedkoop oontjie, hoog is eintlik al wat iets uitrig.)
Vyf tot sewe minute later haal ek die uitgedroogde snye gebotterde en versuikerde witbrood uit die oond.
Ek sny hulle sooos beskuit en hulle word hard terwyl ek nog sny.
Ek het soet, botterige uitgedroogte suurdeegbesluit.
Iemand vir wie ek dit vertel het, stel voor dat mens heuning in plaas van suiker kan gebruik. Dat jy ook pampoenpitte in die brood kan indruk. En bloubessies en korente. Die geheim is net 'n ferm hand. Druk alles lekker diep in die sagte brood in.
Hou die spulletjie maar deur die oonddeur dop. As enigiets sjokoladebruin wil raak, haal dit uit. Die suiker is dan aan besig om te skroei.
Klik 'n Blog oop: MIGRAINE: DIE DORING IN DIE KOP
MIGRAINE: DIE DORING IN DIE KOP
So praat hulle toe vanoggend op RSG van die doring in die vlees. Nee, die pendoring in die kop. Die Skrik van die donker ure voordat dit lig word, twee-uur of drie-uur in die oggend. So praat hulle toe oor 'n man wat van sy perd afgeval het vanweë migraine.
Ek dink aan 'n vlug van Kaapstad na Bloemfontein, hoog in die lug met die vyand, die vloek, die siekte van migraine. Ek het agter gaan sit en gewonder hoe dit is om aan boord van 'n vliegtuig te sterf. (Hoe het André Brink gevoel, daardie laaste oomblikke voordat sy aardse lewe verby was?)
Ek dink aan ses maande met 'n kop-are wat kloppend dreig om te bars, aan Doloxene Compounds wat my soos 'n zombie met hoofpyn laat voel, maar aan die migraine niks doen nie.
Ek dink aan my ma wat in die donker gaan lê het met migraine, dan kry ons daardie middag rabarberpoeding: suur, rooi en g'n poeding nie. En dan sug ons en sê ek: 'Het Mamma alwéér hoofpyn?"
Ek dink aan ribbes wat pyn asof hulle gebreek is, weefsel wat in 'n seer vel kook, 'n mistige landskap om my, mislikheid, voetsole wat hipersensitief voel, die wete dat die pyn soos 'n staalhok om my is. Ek kan nie opstaan nie. Kan nie werk nie. Kan nie dink of funksioneer, lag of lewe nie.
Ek dink aan breinskanderings en voorkomende medikasie wat ander kwale aangebring het. Ek dink aan COMPRAL POEIERS.
Compral, het my ma gesê — dankie, tog, sy het dit een keer gesê— is al wat teen hierdie hoofpyn help.
Eers het ek die pille gesluk, te veel, en hulle veroorsaak 'n nare honger-anstige kol op die krop van die maag. Hulle het die migraine weggeneem, maar teen 'n prys in die maag.
Toe ontdek ek die wit Compral-poeiers. Wanneer die eerste migraine-voorlopers kom, sluk ek een COMPRAL-poeier met water af. Word ek in die nag van migraine wakker, steek ek my hand uit, vat die poeierkoevertjie raak en sluk een met water af.
Sewe minute, en dit kraak in my skedel. Sewe minute, en iets wat vasgeklem was, gaan los.
Sewe minute, en die migraine is weg. En dit bly dae lank, selfs weke lank weg.
Het vir 'n dokter gevra wat in Compral is. Hy het in die MIMS-boekie gaan kyk: net aspirien, parasetemol en kafeien, in een of ander spesifieke kombinasie.
Maar dit werk. Goddank, dit werk.
Klik 'n Blog oop: Die KETTINGGEBED-MISLEIDING
Tim Noakes sê ons is mislei ten opsigte van wat ons nie moes eet nie: botter, lekker vleis, eiers, vullende voedsel. Ons is mislei oor wat pasta, rys en aartappels aan ons doen.
My sus sê as jy by die bestanddele van enige voedselproduk kyk en die letter E-enigiets sien, is jy by die vreemde toevoeging wat jou liggaam nie herken nie en wat hy dan in vet omskep. Terug na wat die natuur en die Goeie Vader gee. My slim sus sê ook dat enige koolhidraat wat gekook of gebak moet word voordat jy dit kan eet, skadelik vir jou is indien jy gewig wil verloor. Rys moet jy kook. Aartappels kan jy nie rou eet nie. Aan rou pasta kan jy dalk nog knibbel, maar jy sal nie 'n maaltyd daarvan kan maak nie. Koekies moet jy bak. En as jy suiker by enigiets gooi, voeg jy later syfertjies tot jou BMI toe.
So kyk ons dan met nuwe oë na die sjokolade Brownies, die aartappelskyfies en die gesondheidsmargarien wat ons deel van ons dieet en verkeerde BMI gemaak het.
Op die tuisblad van ons webwerf is die lang storie van 'n kettinggebedversoek wat ek gister ontvang het. En 'n dag se nadenke oor kettinggebede.
Al wat ek vanoggend ervaar, is 'n gevoel van suiwer bevryding. Hoef nie meer so skuldig te voel omdat die kettinggebedsversoek op my selfoon bly sit nie. Erger nog: hoef nie meer verdoem te voel nadat ek dit sommer net uitgewis en na iewers — nie na my vriende se nommers— gestuur het nie.
My Vader luister wanneer ek met Hom praat.
Hy hoor die onuitgesproke gedagtes van my hart.
Hy hoor elke diepgevoelde sug oor die lot van medegelowiges onder ISLAM nog voordat dit woorde geword het.
Hy gaan my nie straf omdat ek Hom sou verloën deur nie 'n bepaalde teksboodskap aan 10 mense te stuur nie.
Ons is nie slegs op die gebied van kos, suiker, botter, koolhidrate en vleis mislei nie.
Daar is ook 'n kettinggebedmisleiding... en ons hoef nie daarin vasgevang te wees of ander daarin vas te vang nie.
Dankie, my Vader, dat U my hart se onuitgesproke versugtinge hoor, my gedagtes ken.
Dankie dat ek U volledig mag vertrou, al bid ek stoksielalleen in die middel van hierdie Vrystaatse grasvlakte.
Klik 'n Blog oop: DIE KLEUR GRYS
DIE KLEUR GRYS
Deesdae lees ek dieselfde aanhaling telkens weer raak:
Die Poolse verslaggewer, joernalis, historikus, reisiger, fotograaf, digter en skrywer, Ryszard Kapuscinski (4 Maart 19320 23 Januarie 2007) word deur die Duitse joernalis, Claus Christian Malzahn beskryf as “een van die mees geloofwaardige joernaliste wat die wêreld ooit geken het.” Wanneer hy oor Afrika geskryf het, het Kapuscinski letterkunde van joernalistiek gemaak.
Watter van die volgende gevolgtrekkings deur Ryszard Kapuscinski kan weerlê word, ook hier in Suid-Afrika? Ook in Februarie 2015? Elkeen van sy gevolgtrekkings handel immers oor die grys kleur van koerslose nie-leierskap. Oor die grys kleur van magteloosheid en armoed. Oor die grys kleur van haat en fiksasie op wat wat haatlik was.
In Poland a man must be one thing: white or black, here or there, with us or against us — clearly, openly, without hesitations. … We lack the liberal, democratic tradition rich in all its gradations. We have instead the tradition of struggle: the extreme situation, the final gesture.
Here, U weet alles.
U ken die grys kleur van Februarie 2015.
Laat daar lig wees, Here. Asseblief.
Klik 'n Blog oop: Helder, helderder, helderste vreugde
HELDER, HELDERDER, HELDERSTE VREUGDE
Valentynsweek, Februarie 2015.
Oor en oor kyk ek hoe Mary-Lou Kayser haar sonneblomruiker hoog in die lug oplig om vir Thys Kok die teken te gee: jou bruid stap jou tegemoet! Oor en oor kyk ek hoe haar tien bruidsmeisies in hulle flambojante rokke teen die bult afstap, hoe Mary-Lou eenkant toe gaan om Thys uiteindelik in erns en vreugde tegemoet te stap.
Die lig was nie goed vir die dansvideo wat ek laataand geneem het nie. Thys en Mary-Lou verdwyn in en verskyn telkens weer uit die minder beligte areas van die onthaalsaal. Maar hulle dans, hulle dans omdat hulle mekaar se lewensmaats word. Omdat elkeen van hulle die één mens wat hulleself komplementeer, aanvul en verstaan, gevind het. Omdat hulle die een by wie hulle volledig tuiskom, tussen miljoene ander gevind het.
Hennie en ek praat baie oor dié fees van die liefde.
En so kom ons toe by die eenvoudigste waarheid uit, een wat die wind uit die meeste van ons se longe skok:
Om te trou is nie om net een dag te dans en sonneblomme in die lug op te lig nie. Dit is nie om net een dag lank in onuitspreeklike liefde vir mekaar te kyk en een met mekaar te wees nie.
Liefde is nie een dag se wonder, en dan al die pad afdraand nie.
Liefde is om teen die opdraandes uit te worstel, sodat wat op die troudag begin, groter, dieper en inniger kan word.
Klik 'n Blog oop: HOW TO GET RID OF MOUTH SORES WITHOUT GOING TO THE DOCTOR
HOW TO GET RID OF MOUTH SORES WITHOUT GOING TO THE DOCTOR
MOUTH CANKERS AND -ULCERS CAN BE CURED WITHOUT A DOCTOR'S PRESCRIPTION!
I have now discovered a new simile: As painful as a cluster of mouth ulcers. Or cankers. Or mouth sores, the exact cause of which is unknown.
Our mothers told us that mouth sores were and will activated by stress, a run-down and impaired immune system, vitamin B-12 and zinc deficiencies and over-indulgence in certain acidic fruits like oranges, figs, strawberries and pineapples. Or by our teeth, especially broken ones or ones sporting braces.
Okay, I've been overdoing almost everything lately. The only thing I did not overdo, was sleeping. I was richly rewarded: got half a mouthful of mouth sores of all sizes, but in the same yellowish-white colour.
It was an ordeal to eat or drink anything, even water. It was a stern reminder of the fact that overdoing things is not something we should carry on doing. Okay, lesson taken to heart. But how does one get rid of these sores? Tried to make an appointment with the doctor, but he is so popular nowadays that it is like making an appointment with the State President.
Told my clever sister about my ordeal. Her prescription:
A glass of lukewarm water with half a teaspoonful of salt dissolved in it. Rinse your mouth with this, as often as possible.
Use nothing but white Colgate toothpaste: none with stripes of any colour.
Apply pure glicerine to the sores after every rinse.
Rest for 15 minutes whenever you feel tired.
Eat bland foods: Greek yoghurt, chicken, gem squash, grapes (maybe), Marie biscuits, spinach. Be kind to your aching mouth.
It worked. It is not an instant cure, but it works.
I canceled my doctor's appointment.
Klik 'n Blog oop: IN DIE NAG GELEES
In die nag gelees
Van Annemie, dink ek telkens wanneer ek haar naam in die epos-inbus sien. Pos om nie net vlugtig te skandeer nie.
My vriendin, Annemie Bosch, stuur gereeld e-pos wat my dae lank aan die dink hou. En so was dit toe weer vanoggend, 24 Januarie 2015.
Hennie en ek is vandag 45 jaar getroud: 45 jaar van genade en behoud, 45 jaar waarin die wêreld verander het van tikmasjiene na laptops, van tiekiebokse na selfone, van apartheid na demokrasie, van naïwiteit aangaande die toestand van die wêreld na 'n diep wete van globale pyn.
Ons is vandag 45 jaar getroud, en in die nag van die wêreldtoestand was daar vir ons persoonlik altyd die Rots gewees, die skuiling wanneer die stormwind huil. Ons het dit nie verdien om so styf vasgehou en gedra te word nie, maar die HERE GOD het dit vir ons gedoen. Waarskynlik het ons nog steeds heeltemal te min gevra dat Hy ons nooit moet los nie (was male sonder tal te besig, te koorsagtig aan die gang), maar nooit het Hy ons gelos nie.
Dit is nog nag, dag-se-kant-toe net na drie-uur in die oggend.
Ek lees John Berger se WRITTEN IN THE NIGHT, THE PAIN OF LIVING IN THE PRESENT WORLD. Annemie het dit vir my gestuur; dit was hier om vanoggend te lees.
Dankie, Here, bid ek vanoggend. Dankie vir die skuilplek van u genade waarin ons 45 jaar lank kon skuil.
Vergewe ons, Here, dat ons gereeld vergeet: Without money each daily human need becomes a pain. (John Berger)
Vergewe ons, Here, dat ons meestal kies om weg te kyk.
Terloops: wie het dié "wysheid'' uitgedink dat lyding opsioneel is?
Solank dit nie ek is wat honger, siek en talle male verkrag by iemand se motorvenster staan en bedel nie, kan lyding seker opsioneel wees. Maar vir dié van wie John Berger skryf, vir dié van wie Jesus Christus praat en met wie Hy één geword het in sy Mensheid, is lyding nie opsioneel nie.
I WANT to say at least something about the pain existing in the world today. Consumerist ideology, which has become the most powerful and invasive on the planet, sets out to persuade us that pain is an accident, something that we can insure against. This is the logical basis for the ideology's pitilessness.
I write in the night, although it is daytime. A day in early October 2002. For almost a week the sky above Paris has been blue. Each day the sunset is a little earlier and each day gloriously beautiful. Many fear that before the end of the month, US military forces will be launching the "preventive" war against Iraq, so that the US oil corporations can lay their hands on further and supposedly safer oil supplies. Others hope that this can be avoided. Between the announced decisions and the secret calculations, everything is kept unclear, since lies prepare the way for missiles. I write in a night of shame. By shame I do not mean individual guilt. Shame, as I'm coming to understand it, is a species feeling which, in the long run, corrodes the capacity for hope and prevents us looking far ahead. We look down at our feet, thinking only of the next small step.
A current example: some Kurds, who fled last week to Cherbourg, have been refused asylum by the French government and risk being repatriated to Turkey, are poor, politically undesirable, landless, exhausted, illegal and the clients of nobody. And they suffer each of these conditions at one and the same second. To take in what is happening, an interdisciplinary vision is necessary in order to connect the "fields" which are institutionally kept separate. And any such vision is bound to be (in the original sense of the word) political. The precondition for thinking politically on a global scale is to see the unity of the unnecessary suffering taking place. This is the starting point.
Democracy is a proposal (rarely realised) about decision-making; it has little to do with election campaigns. Its promise is that political decisions be made after, and in the light of, consultation with the governed. This is depend ent upon the governed being adequately informed about the issues in question, and upon the decision-makers having the capacity and will to listen and take account of what they have heard. Democracy should not be confused with the "freedom" of binary choices, the publication of opinion polls or the crowding of people into statistics. These are its pretence. Today the fundamental decisions, which effect the unnecessary pain increasingly suffered across the planet, have been and are taken unilaterally without any open consultation or participation. For instance, how many US citizens, if consulted, would have said specifically yes to Bush's withdrawal from the Kyoto agreement about the carbon dioxide greenhouse effect which is already provoking disastrous floods in many places, and threatens, within the next 25 years, far worse disasters? Despite all the media-managers of consent, I would suspect a minority.
It is a little more than a century ago that Dvorák composed his Symphony From the New World. He wrote it whilst directing a conservatory of music in New York, and the writing of it inspired him to compose, 18 months later, still in New York, his sublime Cello Concerto. In the symphony the horizons and rolling hills of his native Bohemia become the promises of the New World. Not grandiloquent but loud and continuing, for they correspond to the longings of those without power, of those who are wrongly called simple, of those the US Constitution addressed in 1787.
I know of no other work of art which expresses so directly and yet so toughly (Dvorák was the son of a peasant and his father dreamt of his becoming a butcher) the beliefs which inspired generation after generation of migrants who became US citizens.
For Dvorák the force of these beliefs was inseparable from a kind of tenderness, a respect for life such as can be found intimately among the governed (as distinct from governors) everywhere. And it was in this spirit that the symphony was publicly received when it was first performed at Carnegie Hall (16 December 1893).
Dvorák was asked what he thought about the future of American music and he recommended that US composers listen to the music of the Indians and blacks. The Symphony From the New World expressed a hopefulness without frontiers which, paradoxically, is welcoming because centred on an idea of home. A utopian paradox.
The political mechanism of the new tyranny - although it needs highly sophisticated technology in order to function - is starkly simple. Usurp the words Democracy, Freedom, etc. Impose, whatever the disasters, the new profit-making and impoverishing economic chaos everywhere. Ensure that all frontiers are one-way: open to the tyranny, closed to others. And eliminate every opposition by calling it terrorist.
The anti-personnel mine is meant to mutilate rather than kill. Its aim is to make cripples, and it is designed with shrapnel which, it is planned, will prolong the victim's medical treatment and render it more difficult. Most survivors have to undergo eight or nine surgical operations. Every month, as of now, 2,000 civilians somewhere are maimed or killed by these mines.
Any tyranny's manipulation of the media is an index of its fears. The present one lives in fear of the world's desperation. A fear so deep that the adjective desperate, except when it means dangerous, is never used.
Those who have filched power - and they are not all in office, so they reckon on a continuity of that power beyond presidential elections - pretend to be saving the world and offering its population the chance to become their clients. The world consumer is sacred. What they don't add is that consumers only matter because they generate profit, which is the only thing that is really sacred. This sleight of hand leads us to the crux.
Those who have different visions or hopes for the world, along with those who cannot buy and who survive from day to day (approximately 800 million) are backward relics from another age, or, when they resist, either peacefully or with arms, terrorists. They are feared as harbingers of death, carriers of disease or insurrection. When they have been "downsized" (one of the key words), the tyranny, in its naivety, assumes the world will be unified. It needs its fantasy of a happy ending. A fantasy which in reality will be its undoing. Every form of contestation against this tyranny is comprehensible. Dialogue with it, impossible. For us to live and die properly, things have to be named properly. Let us reclaim our words.
Timothy C. Lind
MWC Global Gift Sharing
10418 Harder Road
Tel: 269 244 1000
Fax: 269 244 1793
Klik 'n Blog oop: Kry Jerry tog net hier uit, Tom
Kry Jerry tog hier uit, Tom!
Ontmoet onse Tom in een van die seldsame oomblikke waarin hy sy gesig was. Al die ander oomblikke van sy lewe word deurgebring met eet, hasies vang en sitkamerbank toe bring, paddas uit die vlak water skep, akkedisse se sterte afbyt, muisgate in die veld dophou, slaap, met inkommers uit die kattewêreld baklei, Tienka en Mathata se rus versteur, boomklim, vensterbank-sit, tuimel en speel.
Tom geniet elke Jerry in sy katbestaan. Hy bring hulle huis toe en los hulle in die kombuis, onder Hennie se lessenaar, enige plek, enige tyd.
Aanvanklik het ons hoog gespring en laag gegil wanneer hy 'n Jerry inbring. Ons het met hom geraas. Dit was vir hom 'n skok, dié lawaaierigheid van ons kant. Hy het sy Jerry's dus net so gelos en hulle is op vrye voet die huis in. Ons het kaste geskuif en ons rug seergemaak agter veldmuise aan.
Nou weet ons dat ons ons moet gedra wanneer Tom 'n Jerry vir ons bring. Ons sit maar so en werk met Tom wat hier iewers op die mat 'n wilde speletjie met een of ander Jerry speel. Dit rol en skop, die los mat word Jerry se wegkruipplek. Tom pronk en los hom 'n rukkie, net om weer toe te slaan.
Een Jerry het weggekom. Ons het nou 'n ekstra siel in die huis. Gister kry Hennie dié Jerry in die katte se kosbak. Jerry sit ewe poliets en katpitte eet, kietsregop, die pit/pil tussen twee voorpootjies. Jerry is 'n goed-gemanierde muis en hy hou van ons huis.
Tom, Tom, sug ons hoorbaar en onhoorbaar, wil jy nie maar vir Jerry buitentoe neem nie? Katkos het regtig duur geraak, weet jy?
Klik 'n Blog oop: TER WILLE VAN WIE?
Ons moet 'n oplossing vind, sê die wêreldleiers. Europa en die VSA word bedreig deur Moslem-ekstremiste.
David Cameron stel integrasie voor: deur mekaar beter te ken en mekaar volledig te respekteer, word die teelaarde vir radikalisme verklein en meer onvrugbaar.
Jim Wallis skryf drie uiters belangrike slotparagrawe in sy artikel, Je Suis... [?] How People of Faith Should Respond to Paris. Ons onderskryf sy skrywe.
Tog moes ons onsself vanoggend afvra: Ter wille van wie moet ons die leuen met die waarheid van die Evangelie beveg?
·Ter wille van dié wat die leuen glo. Ter wille van 'n kennismaking vir hulle met die Christus van die Skrif.
·Ter wille van onsself. Ter wille van die diep vrede en vreugde wat ons as kinders van die HERE beleef wanneer ons weet dat ons binne die wil van God is. En sy wil is dat ons die Evangelie aan alle mense moet verkondig.
·Bo alles ter wille van Jesus Christus. Hy moet deur ons verkondiging van sy liefde en reddende genade, ter wille van die eer van sy Naam, verkondig word.
En dit bring ons by 'n bestaanskuddende feit: die verkondiging van die Evangelie van Jesus Christus is ter wille van ander, onsself en ons God.
Nie ter wille van...
Die verkondiging van Christus is nie ter wille van selfbehoud, beveiliging, die beëindiging van al hierdie sogenaamd nuwe gevare en bedreigings nie. Dit is ons laaste kans om gehoorsaam te wees aan Jesus Christus se opdrag.
Dit gaan nie beter word nie
Die verkondiging van die waarheid om die leuen teen te staan, gaan nie wêreldvrede en stabiliteit bewerkstellig nie. Dit gaan nie “die goeie ou tyd” terugbring nie. In die goeie ou tyd het die Christendom dalk die afgelope paar dekades vas geslaap en gereeld gesluimer. Ons het die “duisendjarige vredestyd” van nie- globale aanslae, meer gelokaliseerde vervolging en groter vryheid om die Woord te verkondig, halfhartig en lusteloos benut.
Dit is nie pessimisme wat ons skepties oor toekomstige wêreldvrede en –stabiliteit maak nie. Dit is die boek OPENBARING.
REV 7:13-15: GOOD NEWS BIBLE:
Vrede sal neerdaal
Globale vrede en veiligheid sal nooit op hierdie aarde neerdaal nie. Maar baie sal gered word waar die Evangelie van Jesus Christus verkondig word, en die kinders van God sal besig wees met sy opdrag.
En daarom, omdat ons in sy wil sal wees — ter wille van HOM, ter wille van sy Koninkryk— sal ons dieper vrede beleef as die dag toe ons self sy kinders geword het.
Ns: Vir 'n visuele beeld van verskillende mense se konsep van Utopia, klik hier: http://www.slideshare.net/bellz33/utopia-by-bellz-dowding.
Klik 'n Blog oop: Die Nommer 2 raad teen Nagbekommernisse
Die Nommer 2 raad teen Nagbekommernisse
Tik-tik, tik die wekker. Jy hoor die geluid van inkomende e-pos (rekeninge? Aanmanings?). Jou slimfoon is nooit stil nie.
Ja, dit is 'n stresvolle tyd in jou lewe. Erger kan dit nie.
Bedags is jy uitgeput en huilerig. Snags rol jy rond.
Glo my, ons ken dit. Of, nee, ons het dit geken. Tans nie meer nie, want ons het die nommer 2 raad teen nagbekommernisse ontdek.
Die nommer 1- raad teen nagbekommernisse is 'n lewe in verbondenheid met Jesus Christus.
Die probleem is net: snags is alles in ons broos, moeg, afgerem en pap, selfs ons geloof. Veral ons geloof. Snags kom die Bose en elke swakheid in ons menswees soos slange, giftige spinnekoppe, malariamuskiete en gewapende rowers om ons van slaap, krag, moed en ons geloof te beroof.
Die nommer 2-raad teen Nagbekommernisse het gestalte gekry toe Hennie en ek ontdek het hoe swak en dom ons snags is. Hoe ons skaars 'n voet en 'n vinger kan oplig van die matras af. "Ek kan die nagbekommernisse nie meer hanteer nie, " het een van ons een nag gesê. En toe snap ons dit: Ons het dit pas erken. Ons kan bekommernisse hoegenaamd nie snags hanteer nie. Ons is te moeg, te swak en te gedaan vir so 'n belangrike en bepalende job.
Indien ons geen groot bekommernis in die middel van die nag kan hanteer nie, het ons begin besef, moet ons nie eens probeer om dit te doen nie. Erken dit. Sê vir jouself: Ek kan dié tyd van die nag 100% niks aangaande die saak doen nie. Ek kan net sowel slaap. Wanneer die nuwe dag kom en die wêreld weer lig word, kan ek uit die bed opstaan en die saak weer deeglik deurdink.
Dit is dan die nommer 2-raad teen nagbekommernis:
Sê goeienag vir die saak wat jou wakker hou.
Sê vir jouself: hierdie ding is nie 'n saak vir die middel van die nag nie. More werk ek/ons daaraan, DV.
En dan slaap jy, want more gaan jy die krag hê om antwoorde op die kommervraag te soek: "Wat as..."
Klik 'n Blog oop: HAVE JOY!
This morning a classmate (Class of prehistoric times) sent those of us who can find our glasses or remember where they are the following.
Worth sharing, me thinks. So is Beethoven's ODE TO JOY.
Image: Martin Munkacsi: SHEER JOY: THE PUDDLE JUMPER 1934.
YOUTUBE, ODE TO JOY: https://www.youtube.com/watch?v=Wod-MudLNPA
Klik 'n Blog oop: SALMAN RUSHDIE: "Religion (is a) mediaeval form of unreason"
''Religion (is a) mediaeval form of unreason"
Like many authors, I am shocked, saddened, deeply perturbed, very uneasy, but not surprised by the unprecedented attack on the office of the French publication Charlie Hebdo in Paris (January 7, 2015) in which 12 people died and seven were injured. Have been writing and sharing concerns in my circles about unstoppable extremist attacks, the future our children and grandchildren face and the struggle for world dominion to which the West has chosen to be close its eyes.
Since I belong to Pen Afrikaans, I have received a copy of the statement issued by PEN INTERNATIONAL today.
Personal comments in italics.
STATEMENT BY PEN INTERNATIONAL
In the face of such violence, it is incumbent on all governments and religious leaders to strengthen their commitment to press freedom and to safeguard freedom of expression as a fundamental human right. This attack must be investigated promptly and impartially in accordance with international standards and the perpetrators brought to justice. [I agree.]
John Ralston Saul, President of PEN International said: “PEN is appalled by today’s savage attack on Charlie Hebdo. Today the entire PEN family stands in solidarity with journalists in France, and all over the world, who are increasingly subjected to violence for exercising their right to freedom of expression.” [I agree.]
Condemning the cowardly attack on the office of the magazine, Jean-Luc Despax, President of French PEN said: “Despite this atrocious act, freedom of expression remains intact, whether expressed through art, satire or analysis.” [I agree.]
Sofi Oksana, Finnish PEN member said, “Too often we living in democratic states take freedom of expression granted. It's not. It's something we need to defend and protect every day and it means zero-tolerance to every action trying to diminish it. [I agree.]
Now it's our duty to make sure the terrorists will be brought to justice and it's also our duty to make sure that discussion about the importance of freedom of expression will be in front line also in countries where we take it for granted. It's also our duty to make sure that terrorist attacks won't lead to self-censorship or censorship by art-sponsors and institutions. That would undermine the basic elements of democracy." [I agree.]
Comment: All religions and all religious people do not practise a mediaeval form of unreason, Sir. C.S. Lewis did not. The Apostle Paul did not. Nelson Mandela did not. Archbishop Desmond Tutu does not. Barbara Kingsolver does not. Little children who believe in Jesus Christ unconditionally do not. Jesus Christ of Nazareth certainly did not. To thousands of people worldwide Biblical faith is not a a mediaeval form of unreason. Many, including this member of Pen Afrikaans, will keep on saying to the end: “I have complete confidence in the gospel; it is God's power to save all who believe, first the Jews and also the Gentiles. For the gospel reveals how God puts people right with himself: it is through faith from beginning to end. As the scripture says, "The person who is put right with God through faith shall live." [Rom 1:16-16].
Salman Rushdie's statement is drawing world-wide attention. It contains the intolerant catch-phrase: ”a mediaeval form of unreason” Had the statement read: “Religious totalitarianism, when combined with modern weaponry becomes a real threat to our freedoms, " this member of PEN AFRIKAANS would have agreed with the content of it.
Rushdie writes: "'Religions, like all other ideas, deserve criticism, satire, and, yes, our fearless disrespect.”
I agree that the quality, motives, practices, doings and beliefs of any religion — our own especially— should be subjected to constant scrutiny and evaluation. We should write about these things fearlessly and freely. I hope that I am misunderstanding the sweeping categorical statement that (all?) religions deserve our fearless disrespect. They don't.
Maureen Freely, President, English PEN said: “Today we are all horrified, devastated and appalled. But tomorrow we must look for new ways to stand together with writers and artists of all backgrounds and faiths and take courage from our shared commitment to free speech.” [I agree.]
Peter Godwin, President of PEN American Center said: “We are sickened and shocked by this atrocious attack. The right to criticize - even in a manner some may find offensive - is vital to all free and democratic societies, and writers and artists around the world must unite to protect freedom of expression against this cowardly and deplorable act.” [I agree.]
PEN Turkey condemned the “Violent attack which killed not only our friends – journalists and caricaturists, but also threatens our freedom of thought and expression. Today, we are all Charlie Hebdo." [I agree.]
PEN Quebec, in the name of its members and all writers from Quebec, “condemns the slaughter of our colleague’s from the magazine Charlie Hebdo. We join the global literary community, and all those who reject violence and wish to live in freedom and to express their views and thoughts freely”. [I agree.]
Splitting hairs? No. Just pondering the many ways in which anyone of us — Christian, atheist, academic, Muslim and authors, too — can execute acts of scarring violence.
Klik 'n Blog oop: Hoe om jou kat se gevegswonde gesond te kry
Hoe om Kittie se gevegswonde gesond te kry
Jare gelede was daar Eusol. Ons het alle wonde, swere, absesse en letsels wat nie wou gesondword nie, daarmee gesond gekry.
Nou is daar katte en katgevegte. In die apteek vra die een wat jou van raad moet bedien: "You-what?" Sy/hy dink jy praat Engels, al lyk jy Afrikaans.
"Eusol,'' sê jy ferm.
Nog nooit daarvan gehoor nie, hoor jy. nadat sy rondgevra het, soos oor 'n munstuk uit die tyd van die VOC. Partykeer kry jy ook die kyk wat museumbesoekers kyk wanneer hulle dinosourusbeendere betrag. Jy loop onverrigtersake uit die apteek.
Ons het vir Mathata, Tienka, Tommie en die besoekende Victoria hier op die grasvlaktes. Hulle vier word aangeval deur die skrik wat in die nag wandel, die vlaktekatte wat uit die donker opduik. Dan lyk ons katte en Victoria soos op die prentjie, soms met 'n tonnel van die een kant van die stert na die ander kant toe. Toe drie van die vier so gelyk het, het ek geween en toe gaan kyk wat die samestelling van Eusol is. Kon nie presies die regte bestanddele kry nie, maar die eenvoudige alternatief werk wonderlik.
JIK & BOORSUURDOEPA
Los een teelepel boorsuurpoeier in bietjie warm water (nie kokend nie) op.
Voeg twee desertlepels Jik hierby. Meng deeglik.
Druk 'n wattepluisie in die mengsel.
Tel jou niksvermoedende kat op jou skoot en druk die deurweekte wattepluis so lank moontlik op die wond.
Doen dit aanvanklik drie keer per dag, later een of twee keer.
Jou kat se wond sal gesond word.
Klik 'n Blog oop: Geloof, Hoop, Liefde onderhoud met Lindie Strydom
Die lekkerte van 'n onderhoud met Lindie Strydom (KykNet, Geloof, Hoop, Liefde) is dat sy die hele onderhoud soos 'n gesprek by die kombuistafel laat voel. Dat jy deel van die Liggaam van Christus voel. Hier is 'n skakel na ons twee se gesprek oor Botterblom, vir die rekord.
Klik 'n Blog oop: ’’Weet jy dalk…?’’
’’Weet jy dalk…?’’
‘’Weet jy dalk waar ons my nuwe sakdoeke gesit het, Skattie?
Ons tweetjies beweeg gewoonlik nie so saam-saam deur die huis om sakdoeke weg te pak nie (dalk doen ander paartjies dit), dus weet Skattie nie. Maar as die nood groot is, moet jy dínk. Sakdoeke, veral nuwes, skuil meestal in baadjie- en broeksakke soos wat daardie uitdrukkinglose, persoonlikheidlose goggatjies onder klippe skuil.
Om kortpad na die regte kledingstuk te kan kies, moet jy die aktiwiteite waarby jou ou Lam die afgelope twee maande betrokke was, in herinnering probeer roep. Was hy vendusie toe? Dan is dit die bruin broek wat na bees sal bly ruik as jy dit nie konfiskeer en in die wasmasjien gooi nie. Was hy kerkraadsvergadering toe? Dan bring baadjiesakke met opgerolde agendas en die gemeentekalender daarin, jou op die spoor. Die baadjie ruik ook soms na vetkoek, sop of botterbroodjies. Was ou Lam kafee toe met die kleinkinders? Dié kêffiebroek is plek-plek so bakkerig soos ou seil en taai daarby.
‘’Weet Ma dalk… waar ek ‘n potloodskerpmaker/naelknippertjie/ toonnaelknipper wat nie so stomp is nie/ buisie gom met iets daarin/ ‘n halfteelepel oreganum/ ‘n takkie vars pietersielie/ die handleiding van hierdie primitiewe drukker/ ink vir hierdie primitiewe, stupid drukker/ iemand wat ink vir hierdie primitiewe, stupid, belaglike drukker aanhou en verkoop/ iemand wat hierdie primitiewe drukker kan herstel as van die pennetjies afgebreek het/ my geboortesertifikaat, die oorspronklike/ my Matriekuitslae-simbolestaat in die hande kan kry?’’
Moet jouself nie bejammer as jou kinnertjie ‘’Bam!’’ skree en bloupers raak omdat jy die bal/bak/ stukkie ham of jou rooi kam nie flink genoeg aangee nie.
Die hef aan, vroutjie, lê nog voor. Hoe ouer hulle raak, hoe meer spesifiek raak die versoeke en hoe korter is die grasietyd en die humeure. Bowendien het hulle die kuns van argumenteer aangeleer.
Jy sal jou naam gereeld hoor. Jý, wat hulle sokkies so stil daar in jou hoekie sit en stop het, is laaste met die toonnaelknipper gesien. Jy is verdagte nommer 1. Jý is veronderstel om handleidings vir enigiets, van stowe tot strykysters, te liasseer, siende dat jy nie ‘n meganiese kop het nie.
Maar ons wat so opgekommandeer word, het ons eie ou grappie. Dis nou die een van die arme kind wat by die dokter uitkom met hoofpyne wat haar bly folter.
‘’ Ek kan nie veel vir jou doen nie, kind,’’ sê die dokter ná die ondersoek. ‘’Die hoofpyne sit in jou brein. Ons kan vir jou ‘n brein oorplant, maar die mediese fonds sal nie uitbetaal nie. ’’
‘’Ag, dokter,’’ sê die kind se ma, ‘’sy is maar vyftien jaar oud. Sy het haar hele lewe voor. As so ‘n oorplanting kan help, sal ek en haar pa vir die operasie betaal. Wat kos dit presies?’’
‘’Een miljoen Rand vir ‘n oorplanting waarin die brein van ‘n manlike skenker gebruik word,’’ sê die dokter. ‘’En R25,000 vir die brein van ‘n vroulike skenker.’’
‘’Nou… waarom is die brein van die vroulike skenker soveel goedkoper?’’ vra die ma.
‘’Mevroutjie,’’ sê die dokter vertroulik, ‘’ u weet mos self: vroue se breine word gebrúík.’’
Klik 'n Blog oop: Hengelskakel! Volpunte vir NEDBANK
Oor hierdie Afrikaanse woord is ek gaande:
Phishing link: HENGELSKAKEL.
'n Pluimpie vir NEDBANK wat so 'n mooi woord in 'n teksboodskap aan sy kliënte stuur. Pasop vir HENGELSKAKELS!
Skildery: Die Hengelaar. Ferdinand Hodler, 1853-1918.
Klik 'n Blog oop: WIL JY GRAAG IN DIE KOP VAN ‘N SUKSESVOLLE SKRYWER EN UITGEWER KLIM?
WIL JY GRAAG IN DIE KOP VAN ‘N SUKSESVOLLE SKRYWER EN UITGEWER KLIM?
Wil u graag in die kop van ’n suksesvolle skrywer en uitgewer klim? Chanette Paul is kundig oor beide! Die Bloemfonteinse Skrywersvereniging bied vanjaar in samewerking met Afriforum op Saterdag, 23 Augustus 2014 om 8:00 – 15h00 in die Noorderbloem-Aftree-oordsaal in Metzstraat, Bayswater, Bloemfontein die jaarlikse BSV Slypskool vir ontluikende skrywers aan onder leiding van die gewilde spanningsromanskrywer, Chanette Paul. Sy gaan fokus op interessante temas, soos: “Afrikaanse Ontspanningsfiksie sedert 1995, skryftegniese vaardighede en stylelemente, die kernverhaallyn, plot en storie, fokalisering wat nie ’n vloekwoord is nie, karakters wat nie zombies wil wees nie, al is hulle en skryf en herskryf voor die eindproduk,” ens. Die koste vir die slypskool, middagete, skryfbehoeftes en verversings ingesluit, is R300 vir die publiek en ‘n spesiale goedkoper tarief vir BSV-lede, ook diegene wat as lede op slypskooldag aansluit. Volgens Corlietha Swart, voorsitter van die Bloemfonteinse Skrywersvereniging,, kan slegs 80 slypskoolgangers geakkommodeer word en is meer as die helfte van die plekke reeds opgeraap. Al die wenners van die BSV se landswye skryfwedstryd en een BSV-beurshouer gaan ook die slypskool gratis bywoon en die prysoorhandiging van die wenners van die landswye BSV Skryfwedstryd, Skrywers 2014, geborg deur die Fakulteit Geesteswetenskappe van die UV, vind tydens dié geleentheid plaas. Uittreksels uit die weninskrywings word dan ook voorgelees en die publikasie, Inkvars 2014, met die weninskrywings en beoordelaarsverslae, word tydens dié geleentheid bekendgestel. Protea-Boeke sal ook tydens die slypskool boeke oor kreatiewe skryfwerk uitstal. Die BSV borg jaarlikse ’n belowende skrywer wat nie die slypskool kan bekostig nie, om die betrokke jaar se Slypskool gratis by te woon. Indien u enige kandidaat wil nomineer, voorsien ons asb. van die naam, omstandighede en volle besonderhede, tesame met ’n voorbeeld van sy/ haar skryfwerk vir beoordeling. Om iemand te nomineer vir die skryfbeurs, of om die laaste beskikbare slypskoolplekke op te raap, kontak ons asb. so spoedig moontlik by 0733883377, of stuur ‘n e-pos na bloemsv@gmail.com
CHANETTE PAUL woon in skewerige huisie op die oewer van die Kleine Rivier in die Overbergse dorpie Stanford waar sy met allerlei storiedinge bedrywig is, haar kat probeer vlooiloos hou en bederf word deur Blom, die man in haar lewe. Sy hou daarvan om walvisse in naburige kusdorpe dop te hou en hoop sy sien eendag meermin.
Haar eerste verhaal waarvoor sy betaling ontvang het, is ’n sprokie wat sy op sestienjarige ouderdom geskryf het en op Siembamba voorgelees is. Die tweede, ’n kortverhaal, is in haar universiteitsjare in Huisgenoot gepubliseer. Sedert 1995 het ? verskeidenheid verhale en humoristiese artikels in tydskrifte verskyn asook agtien romanses. Vir haar debuutromanse ontvang sy Perskor se prys vir beste romantiese fiksie. Sy skryf ook drie ernstiger romans en in 1999 en 2006 is Wip van die droomvanger en Leila word lig onderskeidelik op die kortlys vir die ATKV-Prosaprys.
Hierna volg die Maanschijnbaai-tweeluik wat saam ? humoristiese familieroman vorm. Die tweeluik is ? finalis vir die 2013 ATKV-Woordveertjie in die Liefdesroman-kategorie. Die eerste boek in die tweeluik, Jo & Sue, is ook deur lesers aangewys as Lapa se 2012 Lekkerlit Boek van die Jaar.
Ewebeeld word in November verwag. Dis weer eens ? spanningsroman en Chanette se 40ste boek en 10de spanningsroman.
Klik 'n Blog oop: WIE IS EK? deur Louis Awerbuck en Lise Swart
Outeurs: Louis Awerbuck en Lise Swart
Koop Wie is ek? by Kalahari.com
Louis Awerbuck en Lise Swart se Wie is ek?-reeks op RSG gee vir gewone mense kennis van algemene sielkundige kwessies, soos angsversteurings. Wie is ek? het pas as boek by Naledi verskyn en Louis en Lise vertel vir Naomi Meyer waarom hulle dink daar's 'n ongemaklike vraag wat elke mens op aarde behoort te antwoord.
Hallo Louis en Lise. Julle boek, soos jul program op RSG, se titel is 'n belangrike vraag wat min mense lus het om te beantwoord. Hoekom is dit belangrik om die vraag te vra?
Louis: Deel van die evolusie van bewussyn is die ontwikkeling van 'n metaperspektief, waar die mens vanuit 'n sogenaamde objektiewe waarnemingsposisie na hom- of haarself kyk. Nog nooit vantevore was 'n "buiteperspektief" van jouself en jou interaksie met andere en jou omgewing so relevant soos vandag nie. Die vinnig veranderende wêreld en hoe dit ons denke, gevoel en gedrag beïnvloed, veroorsaak dat die vraag “Wie is ek?” nie meer 'n saak van interessantheid is nie, maar 'n saak van oorlewing.
Mense is dikwels skaam om 'n sielkundige te spreek, en nou praat julle oor die radio en in die openbaar oor sielkundige kwessies. Waar het die idee vir so 'n geselsprogram vir julle albei begin?
Lise: Dit is eenvoudig so dat mense oor die algemeen oningelig is oor die betekenis en behandeling van sielkundige probleme. Omdat nog minder mense toegang het tot privaat behandeling, is dit vir my verstommend dat dit nie vroeër gedoen is nie. Een uit drie van alle Suid-Afrikaners ly aan 'n geestestoestand! Omdat ek van nature baie vrae oor die meeste onderwerpe het, het ek deur Louis se antwoorde agtergekom dat mense baie oor hulself en die invloed van hul omstandighede kan leer. Ons begin toe ’n radioprogram vir gemeenskapstasies (gratis), en toe ons sien hoe baie mense daarvan hou en daaruit leer, het ons met RSG begin gesels.
In 'n land waar baie mense nie geld het vir brood nie, sal mense eerder 'n dokter betaal wanneer 'n liggaamlike krisis opduik, eerder as om die sielkundige te gaan spreek. Heel prakties: Kan jul program mense help wat raad nodig het, of moet hulle maar spaar en hul eie sielkundiges gaan spreek vir persoonlike probleme?
Louis: Ons probeer ons bes om in elke program praktiese raad te gee wat vir enigiemand verstaanbaar behoort te wees. Dit is natuurlik nie altyd maklik nie, want mense se omstandighede verskil. Verder onderneem ons ook dat enige luisteraar ons direk per e-pos kan kontak, waar ek gratis advies gee so goed as wat ek per e-pos kan. Verwysing gebeur slegs as iemand dit kan bekostig, of daar geen ander alternatief is nie.
Lise: Wat mense ook nie altyd besef nie, is dat báie fisieke toestande as gevolg van geestelike probleme ontstaan. Die kop is deel van die lyf en hulle beïnvloed mekaar. Ons almal verstaan tog dat stres jou baie siek kan maak.
Klik 'n Blog oop: HOE LEER JY SKRYF?
HOE LEER JY SKRYF?
Hoe leer jy skryf? Hoe skryf mens oor jouself, oor ander, oor plekke en gebeure of oor idees en oortuigings? Hoe begin jy ’n treffende teks, hoe sluit jy dit af? Mens leer vinnig as jy langs ’n goeie ambagsman gaan staan en mooi loer wat hy doen en die tegnieke wat hy benut in jou eie werk begin toepas. Dit is die lekkerste en vinnigste manier. Hier is ’n boek in Afrikaans wat saamgestel is om jou daarmee te help. Om te skryf bevat vertalings van bekende Engelse prosa en oorspronklike Afrikaanse tekste, maar dié boek gaan nie oor wat die skrywers sê nie – belangrik soos dit mag wees – maar oor die hoe: die tegnieke waardeur hulle hul boodskap helder oordra. Ná elke uittreksel word daar vrae gestel wat die leser help om dié woordmeesters se styl, tegniek en vaardighede aan te leer. Inhoud behels persoonlike skryfwerk, die karakterskets ... Lees meer
Klik op http://www.leserskring.com/Product/ProductDetail/10073
Klik 'n Blog oop: RSG en SANLAM SE RADIODRAMA-SKRYFKOMPETISIE.
RSG en SANLAM SE RADIODRAMA-SKRYFKOMPETISIE.
Hier is jou kans om in R50 000 se prysgeld te deel in RSG en Sanlam se Radiodrama-skryfkompetisie. Klik op AFLAAI hieronder vir die handleiding en op MEER vir skryfwenke. ...
Voor jy klik kyk op hulle webblad.
Klik 'n Blog oop: Wenners van Nasionale Skryfwedstryd
Al die bekroonde inskrywings en ook die beoordelaarsverslae sal in Inkvars 2014 gebundel word en op 23 Augustus 2014 uitgereik word wanneer die pryse op die BSV se jaarlikse Slypskool vir Ontluikende Skrywers, geborg deur Afriforum, by die Noorderbloemsaal in Bloemfontein oorhandig word. Benewens die prysgeld en trofeë, kan die skryfwedstrydwenners ’n daglange slypskool onder leiding van Chanette Paul, wat nie net Lapa-uitgewers se gewildste Lekkerlitskrywer is nie, maar ook vanuit ’n uitgewersperspektief kan praat, as deel van hul prys gratis bywoon. Beskikbare plekke vir die publiek is alreeds besig om vinnig minder te word. Belangstellendes wat die slypskool teen R300 wil bywoon (BSV-lede betaal R160), of Inkvars 2014 teen R80 per eksemplaar wil aanskaf, kan Lelani Fourie (BSV-sekretaresse) by bloemsv@gmail.com , of sel. 0733883377 kontak.
Klik 'n Blog oop: STAND VAN AFRIKAANSE SKRYFKUNS
Drie ouderdomsgroepe word onder die loep geneem: onder 35, onder 50 en bo 50.
Deelnemers aan hierdie aanlyn kongres word dus gevra om poolshoogte te neem van temas, tegnieke en tendense in die huidige Afrikaanse literêre produksie en gebeure oor die afgelope twee dekades.
Dit is 'n verkenning deur LitNet en LitNet Akademies, aangebied oor etlike maande heen, en ons nooi julle graag om deel te neem.
Openingsprekers in elke afdeling sal genooi word, maar ons verwelkom alle bydraes. Die verskillende gesprekspunte volg hier onder.
Ek hoop dat ons met julle hulp interessante studiemateriaal gaan skep (alles sal geargiveer word) en dat dit vir ons LitNet-gemeenskap boeiende leeswerk gaan oplewer.
---Vir besonderhede klik op onderstaande:
Klik 'n Blog oop: Inskrywings vir die kykNET Silwerskermfees nou oop
,Is jy ’n aspirant filmmaker? Soek jy ’n platform vir een van jou bestaande kortfilms? kykNET bied weer hierdie jaar die geleentheid om die opbloei in die Suid-Afrikaanse filmbedryf te vier tydens die Silwerskermfees.
Die Silwerskermfees het homself die afgelope 4 jaar gevestig as ’n gerekende fees in die Suid-Afrikaanse filmbedryf. Die fees beoog nie net om groter blootstelling aan Suid-Afrikaanse rolprente te gee nie, maar skep ook die geleentheid vir gevestigde rolprentmakers en aspirant filmmakers om tydens die fees met mekaar in gesprek te tree. Dit is hierdeur dat die Silwerskermfees streef om innoverende samewerking tussen kunstenaars aan te moedig en so die voortbestaan van Suid-Afrikaanse film koester.
Films wat aanvaar word, word tydens die fees vertoon en sal later die jaar ook op verskeie DStv-kanale uitgesaai word.
Die fees vind hierdie jaar weer vanaf 27-30 Augustus in Kampsbaai plaas.
Inskrywings vir nuwe kortfilms en bestaande werke het 14 April 2014 geopen, en inskrywingsvorms kan hier afgelaai word.
Klik 'n Blog oop: KNALLER!
Vir sommige het die uur van waarheid aangebreek: wat geskryf moet word, moet nou
spoedig geskryf word. Ander, weer, skryf al jare lank, maar voel asof hulle 'n middeljare-krisis
in hulle skryfloopbaan getref het.
Ons wil skryf; ons wil in Afrikaans skryf, ons wil ons skryftegniek verbeter.
Soms wens ons dat ons 'n persoonlike skryfafrigter gehad het.
LitNet, die wêreldklas webwerf vir woorde, boeke, skrywers, kultuur, idees, opinies en kreatiwiteit, bestuur nou die Om te Skryf leer-inisiatief. Gratis en verniet kan ons nou by die meesters leer en self oefen om oor onsself, ander, idees, gebeurtenisse, nuusgebeure ens. te skryf.
Kliek hier om die OMTESKRYF-ervaring saam met baie ander te beleef:
Dit is die moeite werd om op die keusekaart onder die logo-balk te kliek. Die eerste item waarop ek gekliek het, was die woordelys. Goeie keuse, want ek wil nie weer daarsonder wees nie. 'n Voorbeeld van wat jy in die woordelys aantref, is die volgende:
Dié term dui op ’n uitdrukking wat aandag trek omdat dit in die konteks ongewoon voorkom. Byvoorbeeld in Koos Bekker se huldeblyk aan SJA de Villiers van Kook en Geniet-faam (Hoofstuk 85): “Maar nie alles nie: my ma was byvoorbeeld in ons omgewing Koningin van die Skon en dit was haar eie resep: daarvoor moes ek mieliestronke gaan optel om die koolstoof te turbo charge.” Hier is “turbo charge” die knaller.
Klik 'n Blog oop: 14 dinge wat klassieke boeke met mekaar in gemeen het/14 things the Great Classics have in common
Italo Calvino (1923-1985, wydbekende Italiaanse joernalis en skrywer) se definisie van die wesenseienskappe van 'n klassieke literêre werk is werklik lesenswaardig. En moeilik om te weerlê. Stem jy saam?
So sê dié man:
This article also appears on Brain Pickings, editor Maria Popova. Ms Popova writes for Wired UK and GOOD, and is an MIT Futures of Entertainment Fellow.
Klik 'n Blog oop: AL die Spesiale karakters wat jy ooit gaan nodig hê
?; ?; ±; ?; ë...
Meer spesiale karakters, breuke en simbole as wat jy op een dag kan benodig, is in hierdie lys te vind:
Oorweeg dit om dié nuttige webbladsy (URL) te boekmerk.(Voeg dit by jou ster-webwerwe of -bladsye.)
Sleep die naam van die webbladsy dan uit jou boekmerklys na die kant van jou rekenaarskerm, waar dit 'n kortpadskakel word.
Klik 'n Blog oop: My tydmorsplek, my verkneuterplek, my leerplek
TYDMORSPLEK. VERKNEUTERPLEK. LEERPLEK
Aan hierdie gratis aanlynwoordeboek het ek eindelose plesier. Hier mors ek tyd. Hier verkneuter ek my aan feite waarvan ek niks geweet het nie. Hier leer ek die taal waarin ek net so gereeld as in my moedertaal moet skryf, elke dag 'n bietjie beter ken. DICTIONARY.COM, gratis en verniet benutbaar, bevat 'n tesaurus waarin 'n mens presies die regte woord met die regte aksent kan vind. Dit is 'n woordeboek soos min. En dan het jy die opsie om sommer net te geniet: Die paar sondebokwoorde wat jou sin ruïneer, waar die woord "deadline"vandaan kom...
Moenie sê jy is nie gewaarsku oor die tydmors-aspek van hierdie wonderlike woordeboek nie.
Have fun! Learn, get savvy.
This is a great dictionary.
Kan iemand tog nie so-iets in Afrikaans begin nie?
Kliek hier om by Dictionary.com uit te kom:
Klik 'n Blog oop: Die deksel wil nie oopdraai nie en ander ellendes in vertaling
So sit ek nou die dag met 'n vertaling wat net nie reg klink nie: The lid doesn't want to open. Ek weet dat ek weet wat die regte vertaling is, maar ek weet dit net nie gou genoeg nie. En so kom ek toe op hierdie goudmyn af. Kliek daarop en jy wat ook vertalings moet doen, sien 'n lappieskombers van taalhulp.
Terloops, die deksel wat nie wil oopdraai nie: The lid won't open/budge. Budge: move slightly.
As dit regtig gebeur
1. Plaas die prop- of dekselgedeelte van die bottel/fles onderstebo in kookwater, sodat die metaaldeksel kan uitsit van die hitte.
2. Los dit 'n paar minute lank so.
3. Haal uit die water. Vat dit die deksel en fles of bottel stewig vas. Vou 'n droë lap om die prop of deksel, gee die prop of deksel 'n ferm, vinnige draai.
4. As niks werk nie, steek of kap 'n gaatjie in die deksel/prop. Totsiens, deksel, hi, inhoud.
Of belê in 'n vasvatproduk wat soms geadverteer word.
Klik 'n Blog oop: OOR WOORDEBOEKE
Die magtelose gevoel van ontwykende woorde
Oor woorde is daar nie genoeg woorde in my woordeskat nie. Ek soek die regtes, die perfektes. As 'n mens skryf, luister jy mos na woorde soos wat vioolspelers na ander se vioolspel luister. Jy soek die perfekte toonhoogte (perfect pitch), sommer ook 'n term wat ek nie in enige woordeboek kon opspoor nie.
O, die magtelose gevoel van woorde wat 'n mens ontwyk!
Ek soek woorde. Hoe ouer ek word, hoe meer soek ek woorde, dalk iets met die gedurige gesoek van ouer word te doen.
Hier is woordeboeke met woorde! Vir R600 per jaar kan jy al die gewone aangetekende woorde + al die ongewone aangetekendes op jou rekenaar hê. As jy nie die ongewones wil hê nie, kan jy net die gewones bekom vir R350 per jaar.
Hier is die skakel: http://www.pharosaanlyn.co.za/order.php
DIE GEWONES (R350 per jaar)
Groot Woordeboek (1997)
Nuwe woorde (1999)
Tweetalige Frasewoordeboek (1997)
Die Vakwoordeboeke (R400 per jaar)
Dié aanbod is ideaal vir taalpraktisyns wat dikwels met tegniese jargon werk. Die versameling bevat die volgende woordeboeke en woordelyste:
Ekonomiese en Bedryfswoordeboek
Nuwe Sakewoordeboek (2013)
Tweetalige lys geologiese en verwante terme
Water- en Rioolwerketerme
Woordeboek van Regs- en Handelsterme
Woordeboek vir die Gesondheidswetenskappe
En hier is die hele kaboedel: : Algemene én vakwoordeboeke (R600)
Dié aanbod gee intekenare toegang tot die hele versameling woordeboeke en -lyste op PharosAanlyn.
Oor betaal en afhaal (ontsluit is eintlik die woord)
1. Anderkant jou aanlynbetaling ontvang jy 'n kode waarmee jy inteken.
2. My ontsluitingskode het nie inbus toe gegaan nie en tussen ander leers beland. Ek het die kode darem weer toevallig opgespoor.
3. As jy dalk ook nie jou kode in jou INBUS kry nie, kyk in jou ander lêers, dalk by SPAM of IMPORTANT.
Klik 'n Blog oop: DOWN TO EARTH ADVICE ABOUT WRITING A BOOK
Sinvolle raad oor die skryf van 'n boek
Hierdie video bevat werklik sinvolle advies. Soms is 'n mens so opgetrek met jou eie idees rondom 'n tema of 'n lewensverhaal, dat 'n mens soos 'n tolbos voortrol. Selfs na 43 jaar se ervaring in die Land van Skryf (soms oases, soms woestyn, soms berglandskap, soms so erg soos die voorwêreldse landskap waarin bergfietsroetes afgebaken word), nooit 'n landskap van 150 km per uur nie, weet ek dat dié advies reg is. Sif, pas aan volgens SA behoeftes en middele... maar kyk aandagtig. Ons kan nie almal links en regs huur en betaal nie, maar ons kan almal leer. Soos die oumense sê: ons kan met die oë steel. En ons eie planne maak.
This is an outbound link to YOUTUBE: http://www.youtube.com/watch?v=ZFphzWufiow. How Do I Write a Book?" My Step-By-Step Guide to Writing a Book: She takes on the world.com.
Klik 'n Blog oop: Vertalingswoordeboek/Translation Dictionary
Die woordeboek wat ons daagliks gebruik: 'n vonds vir Afrikaanssprekendes
The translation dictionary we use daily: A real find for English speaking South Africans
Of kry die vertaling sommer hier:
Your browser does not support iframes. Click here to open the dictionary.
Klik 'n Blog oop: GINGER: die spel-en taaltoetser vir alles wat jy in Engels skryf
GINGER spel- en taaltoetser: beter as rooibostee met gemmer (en lg. is bitterlik lekker!)
Hier in die Vrystaat het ons 'n halfuur se opwarmingstyd nodig voordat ons behoorlik Engels praat. Om van Engels skryf nie te praat nie...
So ontdek ek toe vir GINGER. Wat 'n vonds! Dit is gratis. Dit draf vinnig deur enigiets wat jy in Engels skryf. Installeer, kliek op enige plek in jou dokument en kliek dan op die F2-sleutel. Dit is een van die mees gerusstellende gratis goed wat hierdie ou Vrystater nog afgelaai het.
CNET Editors' review by: CNET staff on August 06, 2012
Ginger is a free spelling and grammar checker based on concepts like full-sentence context and text-to-pronunciation. This free Web-based tool can help writers improve their skills and produce clear, error-free text. Ginger is fully compatible with Microsoft Office tools such as Word, Outlook, and PowerPoint, as well as Firefox and other browsers.
Read more: Ginger Grammar and Spell Checker - CNET Download.com http://download.cnet.com/Ginger-Grammar-and-Spell-Checker/3000-2279_4-75532615.html#ixzz2RAxfJol9
Klik 'n Blog oop: SEWE DINGE WAT JY OOR KRITIEK MOET WEET
Sewe dinge wat jy as skrywer oor kritiek moet weet
1. Alle skrywers se werk word gekritiseer. Vir die ware skrywer is kritiek soos ‘n spoedhobbel. Hy ry/skryf stadiger en oorweeg die relevansie van die spoedhobbel. Is die spoedhobbel daar as keerwal teen iets gevaarliks of ongewens? Kan hy rustig langsaan verbygaan? Soms kan ‘n mens dit doen. Maar die besluit lê in jouself.
2. Die kuns en tegniek van skryf is nie verhewe bo die kuns en tegniek van swem nie. Swemmers het afrigters wie se aanbevelings, erns met jou tegniek en aandrang op gedissiplineerde werk in die swembad baie belangrik vir jou swemloopbaan en vordering is. Swemmers wil ook soms oppak en loop wanneer hulle afrigter moeilik raak. Skrywers het uitgewers, mentors en veral resensente as afrigters. En, ja, ons wil almal soms oppak, die laptop toeklap en nie terugkom nie. Moenie. As ons die coach ernstig opneem, swem/skryf ons gaandeweg beter.
3. Daar is ‘n gesegde oor lyding: “Sommige mense vra: ‘Hoekom ek?’ Wat hulle eintlik moet vra, is: ‘Hoekom nie ek nie?’ " Dit is ‘n ewe goeie gesegde oor literêre kritiek. ‘Hoekom ek?’ is nie ‘n goeie skrywersvraag nie. Wat ek eintlik moet vra, is: ‘Hoekom nie my boek/manuskrip/skryfwerk/gedigte nie?’
4. Daar is 'n tyd om te huil en 'n tyd om te lag; daar is 'n tyd om te besluit of jy die guts het om die resensie van jou boek/ uitgewerskritiek rakende jou manuskrip vyf keer stadig en deeglik te lees.
5. As jy dié kommentaar kry, moet jy in sak en as gaan sit. En na 'n week moet jy van meet af aan begin: "Your manuscript is both good and original, but the part that is good is not original and the part that is original is not good." –Samuel Johnson. Of jou uitgewer.
6. Diep in dié definisie skuil die rede waarom ons die pyn van uitgewers/resensente/anders skrywers se kritiek moet verduur: "Manuscript: something submitted in haste and returned at leisure."— Oliver Herford.
7. Die meeste resensente is normale, intelligente mense met kennis, kundigheid en ‘n hart. Hulle weet hulle reputasie is ook op die spel wanneer hulle ‘n boek resenseer.
Klik 'n Blog oop: TAALGIDS TAALEENHEID PDF IS "N VONDS!
TESSA VIVIERS se TAALGIDS TAALEENHEID PDF vir taalvrate is 'n vonds!
Die HAT het te min in en die WAT is nog nie klaar nie. Daarby het Afrikaans sy dinge. Begin skryf, en jy begin wonder oor e-pos en ge-epos, geeepos, ge-e-pos...Dan ontdek jy TAALGIDS, TAALEENHEID, saamgestel deur Tisa Viviers van die Universiteit van Johannesburg. Jy voel meer bemagtig en minder in ontbering omdat die HAT te min na jou sin bevat.
As jy nooit genoeg van die regte woorde, die regte woordvolgorde, nuwe afkortings en tweetalige terminologielyste kan kry nie (bench marking is normstelling, printout is drukstuk), gaan gooi 'n draai by die Universiteit van Johannesburg se taaleenheid met Tessa Viviers aan die hoof van die Taalgids wat in pdf formaat beskikbaar is.
Jy begin dit lees en twee uur later weet jy:
Politieke is ‘n byvoeglike naamwoord. En polities is ‘n bywoord.
Jy stuur e-pos uit. Jy het ‘n e-posadres. En ek wonder of jy die dokument al ge-e-pos het.
M-studente skryf ‘n verhandeling of skripsie en het ‘n studieleier.
D-studente het ‘n promotor en skryf ‘n proefskrif.
Tyd word so geskryf, g’n “h’s nie: 08:36.
Die volgende werkwoorde word altyd saam met die volgende selfstandige naamwoorde gebruik:
‘n toekenning doen
‘n bekentenis doen
(Maar nie: “Ek doen,” in plaas van “ja” nie.Dié een las jy dan sommer self by.)
Taalgids, Taaleenheid, Universiteit van Johannesburg. 2011. Saamgestel deur Tisa Viviers.
Klik 'n Blog oop: NOU KLIK ONS IN AFRIKAANS
Dankie aan die Skim... nou klik ons in Afrikaans
Afrikaans klink alte goed in die kuberruim.
Right-click is regskliek, regsklik.
Die Taalkommissie verkies "klik."
Hier is 'n skakel na kuber- en internetterme in Afrikaans.
Het nie 'n idee wie hieragter sit nie, weet net ek gebruik dit elke dag. Dankie aan die goeie Skim.
Klik 'n Blog oop: MOET-Hê: DIE AFRIKAANSE SKRYFGIDS
Die MOET-Hê VIR SKRYWERS: DIE AFRIKAANSE SKRYFGIDS.
Saamgestel deur Riana Scheepers en Leti Kleyn. Penguin Books SA., 2012.
Hierin lees jy van die skryfproses, hoe om 'n storie te beplan, dialoog, wys en vertel. Jy lees van die kortverhaal, die vertaling van prosa, die roman. Jy ontdek misdaadfiksie, romantiese ontspanningsfiksie, Chick-Lit, Christelike romans en die steekse donkie van jeugromans. Jy stel vas of jy kan dig. Jy leer hoe om vir TV te skryf. Hoe om resensies te skryf. Jy leer selfs strippe skryf. Jy betree die nuwe wêreld van elektroniese publikasies en mobi-boeke.
Om meer te wete te kom, klik/kliek hier:
Terug na Maretha Blog